title: Taivas (uskonto)

text: Islaminuskossa Paratiisi ja Helvetti liittyvät tuomiopäivän jälkeisiin aikoihin. Kuoleman jälkeen ihminen joutuu kahden enkelin kuulustelemaksi. Syntinen joutuu ahdistumaan haudassa, kun taas vastaavasti hurskasta odottaa Paratiisiin pääsy. Varsinainen viimeinen tuomio tapahtuu, kun maailmanhistoria on lakannut ja kuolleet nousevat haudoistaan. Ylösnousemus koskee sekä sielua että ruumista.


title: Taivas (uskonto)

text: Kristillisessä maailmassa käsitteet ovat herättäneet kritiikkiä. Jo keskiajalta lähtien islamia on syytetty lihalliseksi uskonnoksi. Tämä näkyy myös puhuttaessa Paratiisin neidoista. Kristinuskon käsite ruumiillisuudesta pohjautuu pitkälti gnostilaiseen, dualistiseen käsitteeseen, jossa liha kuvataan synnillisenä ja sielu vastaavasti puhtaana. Muslimit puolestaan paheksuvat kristillistä, kansanomaista käsitettä Jumalasta valkopartaisena vanhana miehenä.


title: Taivas (uskonto)

text: Useissa uskonnoissa ylijumala on se, joka hallitsee taivasta ja erityisesti ukkosta.


title: Rarotongan kieli

text: Rarotonga on austronesialainen kieli. Sitä puhutaan pääasiassa Cookinsaarten eteläisellä saariryhmällä. Rarotonga on hyvin läheistä sukua maorin kielen kanssa ja sitä kutsutaankin joskus "Cookinsaarten maoriksi". Lisäksi rarotonga muistuttaa tuamotua ja tubuaita. Rarotongaa puhuu äidinkielenään kaikkiaan noin 42 669 ihmistä.


title: Rarotongan kieli

text: Rarotongan kieli on ollut virallinen kieli englannin rinnalla Cookinsaarilla vuodesta 2003.


title: Rarotongan kieli

text: Kielessä on 14 kirjainta glottaaliklusiili [ʔ] mukaan lukien, joka kirjoitetaan '. Rarotongassa on yhdeksän konsonanttia /p t k m n ng r v ' / sekä viisi lyhyttä vokaalia /i e a o u/ ja viisi pitkää vokaalia /i: e: a: o: u:/.


title: Tuamotu

text: Tuamotu on maailman suurin atolliketju. Se sijaitsee Ranskan Polynesiassa, Tyynellämerellä. Tuamotulla on yhteensä noin 16 600 asukasta (2012).


title: Tuamotu

text: Tuamotulla puhutaan pääasiassa tuamotun kieltä, josta useimmilla asutetuilla saarilla on oma murteensa. Napukan saarella puhuttava murre poikkeaa muista tuamotun murteista niin paljon, että sitä pidetään joskus omana kielenään. Myös pukapukaa ja mangarevaa puhutaan jonkin verran.


title: Tuamotu

text: Ranska on tehnyt ydinkokeita Tuamotuun kuuluvilla Mururoan ja Fangataufan saarilla.


title: Tuamotu

text: Tuamotu jakautuu useisiin pienempiin saariryhmiin, joita ovat:


title: Rosettan kivi

text: Rosettan kivi on kivipaasi (steela), jossa on sama teksti egyptiksi hieroglyfeilla ja demoottisella kirjoituksella sekä kreikaksi kreikkalaisella kirjoituksella kirjoitettuna. Se on egyptologian ja muinaisegyptin kielen avaindokumentti. Jean-François Champollion selvitti kiven avulla hieroglyfien arvoituksen käyttämällä koptin kielen tuntemustaan. Rosettan kivi on British Museumin kuuluisimpia näyttelyesineitä. Egyptin valtio on vaatinut kiven palauttamista sen alkuperämaahan.


title: Rosettan kivi

text: Kivi löytyi Napoleonin sotaretkellä vuonna 1799 egyptiläisestä Rosettan kaupungista (64 km itään Aleksandriasta). Kivi oli muurattuna vanhaan seinään, jonka sotilaat purkivat linnoittaessaan kaupunkia. Toinen versio on, että kivi lojui maassa ja löytyi, kun paikalla olleen Fort Saint Julienin linnoituksen perustuksia kaivettiin. Kivi oli ehkä tuotu paikalle jonkin laivan painolastina, koska Rosetta oli ollut keskiajalla hyvin vilkas satamakaupunki.


title: Rosettan kivi

text: Löytäjä oli linnoitustöiden valvoja luutnantti Pierre François Xavier Bouchard (tai Boussard - kirjoitusasu vaihtelee lähteissä). Hän tajusi löydön arvon ja siitä ilmoitettiin heti Institut d’Égypten tiedemiehille. Napoleonin joukkojen antauduttua britti- ja ottomaanijoukoille (Abukirin taistelu) ranskalaisten oli luovutettava löytämänsä muinaismuistot, Rosettan kivi mukaan lukien, briteille vuoden 1801 Aleksandrian sopimuksen mukaisesti. Ennen kiven luovutusta ranskalaiset tekivät siitä useita kopioita, jotka lähetettiin Pariisiin. Vuodesta 1802 alkaen kivi on ollut esillä British Museumissa Lontoossa.


title: Rosettan kivi

text: Kivi on kaiverrettu Ptolemaios V Epifaneen hallituskaudella, ja se oli alun perin esillä jossakin Ala-Egyptin temppelissä, ehkä Niilin suiston Saisin kaupungissa. Laatta on harmaata graniittia, ja sen mitat ovat 112,3x75,7x28,4 cm. Alun perin steela on ollut pitkänomainen ja päästään pyöristetty. Kivessä on kolme saman sisältöistä tekstikenttää. Hieroglyfiversio (14 riviä, ylinnä) oli mukana vanhojen perinteiden vuoksi (aivan kuin latina katolisessa kirkossa). Demoottinen osuus (32 riviä, keskellä) oli egyptiläisiä virkamiehiä ja tavallista kansaa varten. Koinee-kreikankielinen osuus (54 riviä, alinna) kirjoitettiin Egyptin silloisten valtiaiden, Ptolemaiosten dynastian, kielellä. Kreikkalainen teksti on pääosassa, ja muut kaksi egyptiläistä ovat käännöksiä siitä. Egyptiläiset käännökset eivät ole keskenään täysin vastaavia, koska ne edustavat saman kielen eri kehitysasteita.


title: Rosettan kivi

text: Teksti sisältää Memfiin pappien 27. maaliskuuta 196 eaa. Ptolemaioksen kunniaksi hänen valtaannousunsa vuosipäivänä kirjoittaman säädöksen. Siinä ilmoitetaan papistolle ja kansalle myönnettävistä verohelpotuksista, kapinallisia koskevasta armahduksesta ja lahjoista temppeleille ja sotilaille sekä edellytetään, että kopio säädöksestä on asetettava jokaiseen ensimmäisen, toisen ja kolmannen luokan temppeliin ”jumalan sanojen kirjoituksella, asiakirjojen kirjoituksella ja joonialaisten kirjoituksella”. Ilmeisesti papisto halusi levottomana aikana parantaa omia asemiaan käyttämällä hyväksi nuoren faraon heikkoutta. Rosettan kivi on yksi kopio Ptolemaioksen säädöksestä. Säädöksestä on säilynyt kopio Filaen saaren Isiksen temppelin seinällä ja Nubayrahin kaupungista löydetyssä steelassa. Rosettan kivi on vahingoittunut ja muut lähteet ovat olleet apuna ennallistettaessa sen alkuperäistä tekstiä. Historiallisena dokumenttina kivi ei ole kovinkaan tärkeä, mutta sen kielitieteellinen arvo ja asema muinaisegyptin tulkinnassa on mittaamaton.


title: Rosettan kivi

text: Hieroglyfien lukemisen taito oli kadonnut pian niiden jäätyä pois käytöstä 300-luvun jaa. jälkeen. Vasta 1800-luvun alussa tutkijat pystyivät selvittämään hieroglyfien järjestelmän käyttämällä Rosettan kiven kreikankielistä kirjoitusta avaimena.


title: Rosettan kivi

text: Englantilainen fyysikko Thomas Young havaitsi ensimmäisenä, että eräät Rosettan kiven hieroglyfit muodostivat äänteet kuninkaallisesta nimestä ”Ptolemaios”. Ranskalainen tutkija Jean-François Champollion ymmärsi myöhemmin, että hieroglyfeihin oli tallennettu egyptin kielen äänteitä. Se loi pohjan muinaisen Egyptin kulttuurin ja kielen tuntemiselle.


title: Rosettan kivi

text: Kivi oli tarkoitus asettaa vuonna 1999 menneiden aikojen koodeja ja niiden tulkitsemista käsittelevän näyttelyn vetonaulaksi, joten museo puhdisti sen. Kivessä oli tummentuneita vaha- ja rasvatahroja ja värijäämiä, jotka olivat tutkijoiden ja kopiointimenetelmien jättämiä kahden vuosisadan aikana. Kivi konservoitiin huolellisesti antiikinaikaiseen pintaan saakka. Puhdistus paljasti kiven alkuperäisen värin, joka on vaaleanpunaiseen vivahtava harmaa. Yläosassa kulkee poikittainen vaaleampi juova. Kaiverrusten pohjalta löytyi punaista väriä, jonka alkuperää ei pystytty varmuudella selvittämään.


title: Rosettan kivi

text: Rosettan kiveä voidaan käyttää myös metaforana kuvaamaan avaintekijää, jonka avulla saadaan ratkaistua vaativa ongelma.


title: Tuamotun kieli

text: Tuamotu (paumotu) on austronesialainen kieli. Sitä puhutaan Tuamotun saarilla, Ranskan Polynesiassa. Kieltä puhuu äidinkielenään kaikkiaan noin 4000 ihmistä (2007). Tuamotu kuuluu malaijilaispolynesialaisten kielten ryhmään. Se on hyvin läheistä sukua muun muassa rarotongalle ja havaijille.


title: Tuamotun kieli

text: Kielellä on seitsemän alueellista murretta: fangataufa (fangatau, tupitimoake), marangai, napuka (pidetään joskus omana kielenään), parata (putahi), reao, tapuhoe ja vahitu.


title: Tuamotun kieli

text: Tuamotussa on viisi lyhyttä vokaalia /u, i, o, e, a/ ja viisi pitkää vokaalia /u: i: o: e: a:/ sekä 10 konsonanttia /f h p t k m n ŋ r v /. ŋ tarkoittaa äng-äännettä. Tuamotussa ovat säilyneet k- ja ŋ-äänteet, jotka ovat tahitissa muuttuneet glottaaliklusiiliksi (').


title: Tubuai

text: Tubuai on Australsaarten saari Tyynellä valtamerellä. Se kuuluu Ranskan Polynesiaan ja sijaitsee noin 640 kilometriä Tahitista etelään. Tubuain pinta-ala on noin 45 neliökilometriä. Ranska otti Tubuain haltuunsa vuonna 1881. Saarella puhutaan muun muassa tahitin ja tubuain kieliä.


title: Tubuai

text: Tubuailla on kolme kylää, joista suurin on Mataura. Matauran lähellä on myös saaren lentoasema. Saaren korkein kohta on Mont Taita 422 metriä merenpinnan yläpuolella.


title: Tubuai

text: Vuonna 2012 saaren asukasluku oli 2170.


title: Paavo Castrén

text: Paavo Sakari Castrén (s. 3. huhtikuuta 1938 Pielavesi) on klassillisen filologian emeritusprofessori Helsingin yliopistossa. Hän on Suomen johtavia Pompeji-tutkijoita.


title: Paavo Castrén

text: Castrénin tieteellinen tutkimus on käsitellyt erityisesti latinalaista epigrafiikkaa, Rooman ja Pompejin sosiaalihistoriaa ja Kreikan ja Rooman myöhäisantiikkia. Hän on julkaissut myös suurelle yleisölle suunnattua tietokirjallisuutta. Teoksestaan "Pompejilaisia kohtaloita" (Otava) hän sai vuoden 2007 Lauri Jäntin tietokirjapalkinnon. Suomen tietokirjailijat ry palkitsi hänet Tietokirjailijapalkinnolla vuonna 2011. Castrén on yliopisto-opetuksen lisäksi luennoinut usein erilaisissa yleisötilaisuuksissa.


title: Paavo Castrén

text: Hän valmistui filosofian tohtoriksi vuonna 1975. Hän oli Suomen Ateenan-instituutin ensimmäinen johtaja 1984–1988. Paavo Castrén nimitettiin professoriksi 1. elokuuta 1998.


title: Kangasajuruoho

text: Kangasajuruoho ("Thymus serpyllum") on timjamin lähisukulainen varpumainen kasvi. Kreikkalainen nimi "serpens" viittaa kasvin kasvutapaan, mikä on maanpintaa pitkin ryömimistä.


title: Kangasajuruoho

text: Kangasajuruoho on ikivihreä kasvi, ja se kukkii heinäkuussa. Kukkia on runsaasti, ja ne ovat vaaleanpunaisia. Kangasajuruoho muistuttaa nurmiajuruohoa mutta on varsiltaan karvaisempi.


title: Kangasajuruoho

text: Kangasajuruohoa tavataan Pohjois-Euroopassa ja Keski-Euroopan pohjoispuolella.


title: Kangasajuruoho

text: Suomessa kangasajuruoho esiintyy monin paikoin Etelä- ja Itä-Suomessa, harvinaisena Länsi- ja Keski-Suomessa sekä Inarin Lapissa. Missään päin maata se ei ole kovin yleinen. Se kasvaa luonnonvaraisena muun muassa hiekkaisilla kangasmailla ja jokivarsilla. Kangasajuruohon alalaji harjuajuruoho ("Thymus serpyllum" ssp. "serpyllum") on luokiteltu Suomessa silmälläpidettäväksi lajiksi.


title: Kangasajuruoho

text: Kangasajuruohoa voidaan kasvattaa maanpeitekasvina yhtenäiseksi matoksi. Kasvia voidaan käyttää timjamin asemesta monissa ruoissa. Platina väittää, että kun kasvia keittää viinietikassa ja voitelee sillä ohimoita, se parantaa päänsäryn. Kangasajuruohoa käytetään myös irrottamaan limaa ja laukaisemaan lihaskouristuksia. Se vaikuttaa keuhkoihin antibakteerisesti, sillä hoidetaan yskää ja astmaa, ja se sopii myös höyryhengitykseen.


title: Jeroen Tel

text: Jeroen Godfried Tel (s. 1972) on hollantilainen pelimusiikin säveltäjä. Hänet tunnetaan varsinkin lukuisista 1980-luvun ja 1990-luvun alun Commodore 64:n peleihin tehdyistä sävellyksistä.


title: Jeroen Tel

text: Tel sai C64 -tietokoneensa 12-vuotiaana. Ennen kuin hän tapasi ystävänsä Charles Deenenin, hän yritti säveltää musiikkia pelkän BASIC-ohjelmointikielen avulla. Deeneniltä hän sai tarvittavat konekieliset rutiinit musiikin tekoon. Deenenin kanssa Tel perusti vuonna 1987 Maniacs of Noise -ryhmän, jossa hän käytti nimimerkkiä Wave. Myöhemmin Tel siirtyi brittiläisen Probe Entertainment -pelijulkaisijan riveihin Deenenin puolestaan lähtiessä Interplaylle.


title: Jeroen Tel

text: Vuonna 1989 Tel palkittiin sävellyksillään Turbo Outrun -peliin parhaan musiikin palkinnolla 8-bittisten koneiden sarjassa PCW-messuilla (sittemmin ECTS-messut) Lontoossa (joskaan Tel ei ollut itse paikalla, ja hän kuuli tapahtuneesta vasta myöhemmin). Jeroen Telin suosituimmat kappaleet ovat "Cybernoid I" & "II" -peleihin tehdyt teemat, jotka hän laati 16-vuotiaana kahden muun C64-pelimuusikon, Rob Hubbardin ja Martin Galwayn, inspiroimana. Tel sävelsi C64:lle musiikkia demoscenen kontekstissa vielä 1990-luvulla (ja ajoittain myöhemminkin). Lisäksi hän on säveltänyt tracker-musiikkia PC-koneilla esimerkiksi XM-formaatissa.


title: Jeroen Tel

text: Tel vieraili Suomessa tietokoneharrastajien Assembly-tapahtumassa elokuussa 2012.


title: Vuoden Lyyti

text: Vuoden Lyyti on Unioni Naisasialiitto Suomessa ry:n antama nimitys Lyytin ja Lydian päivänä 23. toukokuuta. Lyyti-arvonimi myönnetään tunnustukseksi ansiokkaasta tasa-arvotyöstä.


title: Haganah

text: Haganah (hepreaksi: ההגנה, "HaHagana", "puolustus") oli Palestiinassa vuosina 1920–1948 toiminut juutalaisten puolisotilaallinen järjestö, joka perustettiin puolustusvoimaksi arabien hyökkäyksiä vastaan. Israelin asevoimat luotiin vuonna 1948 osin Haganahin organisaation pohjalta.


title: Haganah

text: Haganahin edeltäjänä toimi HaShomer (השומר) ("Vartija"), joka oli toisen alijan mukana saapuneiden juutalaisten siirtolaisten 1909 perustama puolisotilaallinen järjestö. Sen tarkoituksena oli parantaa juutalaisten uudisasutuksien turvallisuutta. Turkin viranomaiset pidättivät kuitenkin pian vuonna 1914 puhjenneen ensimmäisen maailmansodan alkamisen jälkeen osan järjestön johtajajäsenistä, ja heidät siirrettiin säilöön Damaskokseen, minkä takia järjestö jatkoi maanalaisena järjestönä. Ennen sodan puhkeamista järjestöön kuului enimmillään noin sata jäsentä, joista tunnetuin oli perustaja-johtaja Israel Shochat.


title: Haganah

text: Vuoden 1920 ja 1921 arabihyökkäysten jälkeen juutalainen johtajisto alkoi uskoa, että aluetta hallinneilla briteillä ei ollut kiinnostusta suojella juutalaisia viljelijöitä arabien hyökkäyksiltä tai edes vaatia arabeja tilille hyökkäyksistä. Tämän vuoksi juutalaisten keskuudessa nähtiin tarpeelliseksi perustaa omat riippumattomat puolustusvoimat. Haganah perustettiin osittain HaShomerin perustuksien päälle hieman paremmin järjestäytyneenä ja keskitettynä. Haganahin tehtävänä oli suojella juutalaisia yhteisöjä, eli farmeja ja kibbutzeja, ja varoittaa palestiinalaisten arabien hyökkäyksistä. Ensimmäisinä yhdeksänä vuotena sillä ei ollut varsinaista hallintoa ja järjestön yksiköt koostuivat ainoastaan heikosti aseistautuneista vapaaehtoisista viljelijöistä, jotka valvoivat viljelyksiä vuoroissa.


title: Haganah

text: Hebronin kaupungin etnisen puhdistuksen ja vuoden 1929 mellakoiden jälkeen, joissa kuoli yhteensä 133 juutalaista, liikkeen merkitys muuttui dramaattisesti. Järjestön koko kasvoi ja se kattoi pian suurimman osan nuorista ja aikuisista juutalaisista kibbutzeissa, minkä lisäksi tuhannet ihmiset kaupungeissakin liittyivät Haganahiin. Vuonna 1939 Hagnah asetettiin kuusihenkisen poliittisen komitean alaisuuteen, joista 3 jäsentä edustivat vasemmistoa ja 3 oikeistoa. Järjestön laajetessa Haganah alkoi kuljettaa parempaa aseistusta Euroopasta asti ja kouluttaa itse sotilaita ja upseereita. Haganah aloitti myös oman pienimuotoisen asetuotannon perustamalla ja kehittämällä omia maanalaisia aseverstaitaan, joissa valmistettiin mm. käsikranaatteja (katso Israel Military Industries). Kasvun ja kehityksen myötä Haganah muuttui nopeasti pienestä miliisistä vakavasti otettavaksi pieneksi maanalaiseksi armeijaksi.


title: Haganah

text: Juutalaisten keskuudessa Haganah harjoitti sivistys- ja sosiaalityötä, mikä takasi liikkeelle vahvan kannatuksen. Vastakkaista osapuolta myöhemmin edustaneet arabien vastarintajärjestöt ottivat Haganahista mallia myös tältä osin.


title: Haganah

text: Sisäiset erimielisyydet ja tyytymättömyys Haganahin taktiikkaan olivat syynä siihen, että suuri osa Haganahin sotilaallisesta siivestä irtaantui vuonna 1931 perustaen oman järjestönsä "Irgun Tsva'i-Leumin", joka tunnetaan paremmin nimellä Irgun. Taustalla olivat käskyt, jotka sallivat ainoastaan juutalaisten yhteisöjen puolustamisen hyökkäyksiltä ja kielsivät samalla kokonaan hyökkäykset arabijoukkoja ja -yhteisöjä vastaan. Sotilaat, joiden mielestä hyökkäys on paras puolustus, osoittivat kielteisyytensä itsetuhoisena pitämäänsä taktiikkaa kohtaan eroamalla Haganahista.


title: Haganah

text: Vuoteen 1936 mennessä Haganahin joukkoihin kuului 10 000 mobilisoitua henkilöä ja 40 000 reserviläistä. Vaikka brittihallinto ei tunnustanutkaan järjestöä lailliseksi, teki se yhteistyötä Haganahin kanssa muodostamalla Jewish Settlement Policen lisäksi muita juutalaisten siirtokuntien turvaksi tarkoitettuja osastoja. Vuosien 1936-1939 arabikapinan aikana Haganah auttoi FOSH- ja HISH-erikoisyksiköidensä avulla aktiivisesti brittejä tukahduttamaan arabien hyökkäyksiä. Kapinoiden aikana Haganahin sotilaat saivat taistelukokemusta, jolla oli myöhemmin suuri merkitys Israelin itsenäisyyssodassa 1948.


title: Haganah

text: Myöhemmin Haganahilla oli operaatioita myös brittejä vastaan, koska nämä rajoittivat juutalaisten muuttoa Palestiinaan.


title: Haganah

text: Israelin puolustusvoimat (IDF) muodostuivat itsenäistymisen jälkeen Haganahin sotilaallisesta siivestä.


title: Eero Paloheimo

text: Eero Kalervo Paloheimo (s. 14. kesäkuuta 1936 Helsinki) on suomalainen poliitikko ja tekniikan tohtori. Paloheimo hoiti Teknillisen korkeakoulun puurakentamisen professuuria vuosina 1995–2000. Hän oli vihreiden kansanedustaja vuosina 1987–1995 ja eduskunnan tulevaisuusvaliokunnan puheenjohtaja vuosina 1994–1995. Paloheimo oli Tuusulan kunnanvaltuuston jäsen vuosina 1984–1992. Paloheimo on kirjoittanut yhdeksän ympäristöä ja tulevaisuutta käsittelevää kirjaa ja lukuisia artikkeleita lehtiin ja kokoomateoksiin.


title: Eero Paloheimo

text: Paloheimo oli suunnittelija ja toinen omistaja Insinööritoimisto Eero Paloheimo & Matti Ollilassa vuosina 1965–1994. Hän on suorittanut kaksi tohtorintutkintoa. Väitöskirja Münchenin yliopistosta oli otsikoitu "Problem der Sicherheit besonders der durch Biegung beanspruchten Spannbetonbrücken" (1963) ja väitöskirja Teknillisestä korkeakoulusta oli nimeltään "On the Reliability of Structures and Structural Elements" (1970). Paloheimon suunnittelemista rakennelmista tunnetuimpia ovat vuonna 1975 valmistunut Turun Myllysilta, joka jouduttiin purkamaan 2010 romahdusvaaran vuoksi, sekä Yrjö Kukkapuron ateljee.


title: Eero Paloheimo

text: Paloheimo on ollut mukana suunnittelemassa ekokaupunkia Kiinaan. Hän on esitellyt ajatuksiaan tulevaisuuden ekologisesta maailmasta kirjassaan "Syntymättömien sukupolvien Eurooppa" (1996). Kirjassa on esimerkiksi suunnitelma uudenlaisesta liikennejärjestelmästä.


title: Eero Paloheimo

text: Paloheimon mukaan ekokatastrofi ja yhteiskunnallinen katastrofi etenevät rinnan. Molemmat kiihdyttävät toisiaan ja ovat maailmanlaajuisia, ja kummankin pohjimmainen syy on väestönkasvu. Tuloksena eko- ja yhteiskunnallisen katastrofin yhdistelmästä on Paloheimon mukaan maailmanloppu. ”Se ei ole tulossa vaan menossa. Me elämme sen keskellä.” Loppu kestää Paloheimon mukaan noin 200 vuotta ajankohdasta, jolloin merkit siitä olivat näkyvissä ajankohtaan, jolloin suurin osa kaikesta arvokkaasta on peruuttamattomasti mennyttä.


title: Eero Paloheimo

text: Lokakuussa 2010 Paloheimo ilmoitti eroavansa vihreistä vastalauseena sille, että puolue kannatti hänen mukaansa ”ylimitoitettua muuttoliikettä”. Hän on kuulunut Ekovihreät ry:n hallitukseen. Hän on Ekologinen puolue vihreät -puolueen perustajajäsen. Hänellä on hyvin erilaiset näkemykset sosiaalipolitiikasta kuin monilla muilla vihreillä, esimerkiksi Osmo Soininvaaralla.


title: Eero Paloheimo

text: 2015 Paloheimo ja professori U. B. Lindström aloittivat Unite The Armies -kampanjan, jonka tarkoituksena on pysäyttää maapallon ympäristön tilan huonontuminen ja vapauttaa maailman armeijat suojelemaan ihmiskuntaa ympäristökatastrofeilta.


title: Eero Paloheimo

text: Paloheimo on intohimoinen shakinharrastaja.


title: Sonic Team

text: Sonic Team on Segan pelinkehittäjäosasto, joka perustettiin 1988 nimellä SEGA AM8. Vuonna 1991 ryhmä muutti nimensä nykyiseen muotoonsa Sonic the Hedgehog -pelin valtaisan suosion myötä. Sonic Teamia johtaa videopelisuunnittelija ja -tuottaja Yuji Naka. Sonicin luoja, "Naoto Ōshima", jätti Sonic Teamin perustaakseen oman "Artoon"-pelistudionsa.


title: Sonic Team

text:
Sonic Team työskenteli myös Sonic-hahmoon perustuvan TV-sarjan parissa.
Vuonna 2003 "United Game Artists" (entinen SEGA AM9) yhdistettiin Sonic Teamiin.


title: Sonic Team

text: Sonic Team sijaitsee nykyään San Franciscossa.


title: The Chemical Brothers

text: The Chemical Brothers on brittiläinen Tom Rowlandsin (Thomas Owen Mostyn Rowlands) ja Ed Simonsin (Edmund John Simons) muodostama konemusiikkia soittava yhtye. The Prodigyn ja Daft Punkin ohella yhtye on tuonut konemusiikin klubeilta massojen tietoisuuteen ja tuonut lavaesiintymiseen ja musiikkiin vaikutteita myös rockmusiikista. Chemical Brothersin musiikissa yhdistyvät house, big beat, trip hop ja breakbeat. Yhtyeen tunnetuimpia kappaleita ovat muun muassa Setting Sun, Block Rockin' Beats, Hey Boy Hey Girl, Let Forever Be ja Galvanize.


title: The Chemical Brothers

text: Yhtye muodostuu kahdesta englantilaisesta miehestä nimeltään Tom Rowlands ja Ed Simons. Yhtye on myös tunnettu nimellä Dust Brothers, mutta nimestä johtuneen oikeusjutun jälkeen nimi vaihdettiin Chemical Brothersiksi.


title: The Chemical Brothers

text: Chemical Brothersin ensimmäinen albumi, "Exit Planet Dust" saavutti suosiota vuonna 1995. Levyn suosituimmat ja tunnetuimmat kappaleet ovat "Life Is Sweet" ja "Chemical Beats". "Exit Planet Dustia" seurasi vuonna 1997 myös suosittu albumi "Dig Your Own Hole", jonka tunnetuin kappale on "Block Rocking Beats". Myös kappale "Setting Sun" sai suosiota. Todellisen läpimurron Chemical Brothers teki vuonna 1999 kappaleellaan "Hey Boy Hey Girl", jota seurasi todella hyvin myynyt albumi "Surrender". Myös "Let Forever Be", jolla Oasiksen Noel Gallagher vieraili laulajana, oli suosittu.


title: The Chemical Brothers

text: Sittemmin The Chemical Brothers on julkaissut neljä albumia, jotka ovat "Come With Us" (2002), "Push the Button" (2005), "We Are the Night" (2007) sekä "Further" (2010). "Come With Us" -albumilta tunnetuimmat kappaleet ovat "Star Guitar" ja "The Test". "Push the Buttonilta" julkaistu "Galvanize"-single nousi yhtyeen tunnetuimpien kappaleiden joukkoon.


title: The Chemical Brothers

text: Suomessa kaksikko piipahti elokuussa 2010 Helsingissä järjestetyssä Flow festival -tapahtumassa.


title: The Chemical Brothers

text: Yhtye on tehnyt vuonna 2011 tehtyyn Hanna-trilleriin kaikki soundtrackit.


title: Adonaran kieli

text: Adonara on austronesialainen kieli. Sitä puhuu äidinkielenään noin 98 000 ihmistä (2008). Heistä suurin osa asuu Adonaran saarella, Indonesiassa. Adonara kuuluu malaijilais-polynesialaisten kielten ryhmään.


title: Yūji Naka

text: Yūji Naka (, s. 17. syyskuuta 1965) on videopelisuunnittelija, joka tunnetaan parhaiten aiempana Sonic Teamin johtajana. Hän lähti Sonic Teamilta 8.5.2006, ja on sittemmin perustanut oman peliyhtiönsä, Propen.


title: Yūji Naka

text: Hän ohjelmoi alkuperäisen "Sonic the Hedgehog" -pelin, kun Naoto Ōshima suunnitteli hahmon ja Hirokazu Yasuhara laati pelialueet. Naka on myös tuottanut useita muita Segan kuuluja pelejä, kuten "NiGHTS Into Dreamsin" ja "Phantasy Star Onlinen". Aikaisemmissa peleissään hänet mainittiin nimimerkillä "YU2", joka on viittaus Segan kuuluun pelisuunnittelijaan, Yū Suzukiin.


title: Lyyti

text: Lyyti on suomalainen naisen etunimi, joka on ollut suomalaisessa nimipäiväkalenterissa vuosina 1929–1949. Lyyti on kansanomainen puhuttelumuoto nimestä Lydia tai Lyydia, joka merkitsee 'lyydialaista'. Ensimmäiset Lyyti-nimiset kastettiin 1890–1910-luvuilla, ja vuoden 2012 loppuun mennessä on noin 1050 ihmiselle annettu Lyyti-nimi.


title: Waama

text: Waama on nigeriläis-kongolainen kieli. Sitä puhuu äidinkielenään noin 50 000 ihmistä (2000), suurin osa heistä Beninissä. Myös läntisessä Nigeriassa elää jonkin verran kielen puhujia. Lähes puolet waaman puhujista on monikielisiä.


title: Waama

text: Waamankielinen Uusi testamentti julkaistiin vuonna 1994.


title: Verikoe

text: Verikoe on kemiallinen, biokemiallinen, hematologinen, mikrobiologinen tai molekyylibiologinen testi, joka tehdään tutkittavan verestä saadusta näytteestä eli verinäytteestä. Tavallisesti verikokeen tarkoituksena on saada tietoa tutkittavan terveydestä tai diagnosoida sairauksia.


title: Verikoe

text: Ihmisestä verinäyte otetaan tavallisesti kyynärtaipeen laskimosta, tällöin saadaan laskimoverinäyte ("B" tai "vB"). Valtimoverinäytteitä ("aB") tarvitaan veren happipitoisuuden ja keuhkojen toiminnan tutkimiseen. Yhä yleisempää on ottaa verinäyte myös sormenpäästä, jolloin saadaan kapillaarikokoverinäyte ("cB"). Kapillaarinäytteitä käytetään mm. glukoosi-, hemoglobiini- ja hyytymäaikatutkimuksissa.


title: Verikoe

text: Erilaisia verikokeita merkitään lyhenteillä, joiden ensimmäinen osa, systeemilyhenne kertoo mistä veren osasta koe on tehty ja toinen osa minkä aineen pitoisuus tai lukumäärä testissä on määritetty. Joskus lyhenne voi olla kolmiosainen, jolloin viimeinen osa on tarkentava takaliite. Tavanomaisia verikokeissa käytettyjä veren komponentteja ovat "kokoveri (B)", "veriplasma (P)" ja "seerumi (S)". Paastoa vaativissa verikokeissa systeemilyhenteen edessä on pieni f-kirjain. Tavanomaisia verikokeita ovat esimerkiksi hemoglobiinin (Hb) ja C-reaktiivisen proteiinin (CRP) pitoisuudet ja erilaisten verisolujen, kuten punasolujen (Eryt) tai valkosolujen (Leuk) lukumäärä.


title: Yū Suzuki

text: Yū Suzuki (, s. 10. toukokuuta 1958) on yksi Segan tärkeimmistä videopelituottajista. Hän on myös yksi peliteollisuuden tunnetuimmistä nimistä, mikä johtuu pääasiallisesti hänen työstään kolikkopelien parissa 1980-luvulla. Suzuki johti aikaisemmin myös Segan maineikasta AM2-ryhmää.


title: Yū Suzuki

text: Suzuki syntyi Iwaten prefektuurissa ja opiskeli elektroniikkaa Okayaman yliopistossa. Hän aloitti uransa Segalla vuonna 1983.


title: Yū Suzuki

text: Suzuki toimi Segalla peliohjelmoijana ja -tuottajana, ja jo toisena vuotenaan Segalla loi moottoripyöräpelin "Hang-On". Suzuki julkaisi myös useita muita kuuluisia pelejä, kuten "Out Runin". Vuonna 1993 Suzuki kehitti "Virtua Fighterin", joka oli kolmiulotteista grafiikkaa hyödyntävä taistelupeli. Peli saavutti aikanaan suunnattoman suosion.


title: Yū Suzuki

text: Suzukin "Shenmue" Sega Dreamcastille toi uutta henkeä jo kaavoisiinsa kangistuneeseen seikkailupeligenreen. Pelin tarina, grafiikka ja pelimekaniikka olivat edellä aikaansa ilmestyessään ja 47–70 miljoonan Yhdysvaltain dollarin budjetillaan se oli aikanaan kallein ikinä tehty videopeli.


title: Yū Suzuki

text: Hänen viime aikaisiin kolikkopelituotoksiinsa lukeutuu "F355 Challenge", joka on Ferrarin kanssa yhteistyössä laadittu ajosimulaattori. Peli on saanut huomiota myös peliteollisuudelta ja autoteollisuudelta.


title: Yū Suzuki

text: Vuonna 2003 Suzuki hyväksyttiin kuudentena henkilönä Academy of Interactive Arts and Sciences "Hall of Fameen". Ensimmäinen henkilö, joka vastaanotti kyseisen kunnian, oli Nintendon tunnettu Shigeru Miyamoto.


title: Yū Suzuki

text: Vuonna 2017 Suzuki työskentelee "Shenmue 3:n" kehittämisessä.


title: Saviharju

text: Saviharju on yksi Oulun kaupunginosista. Se sijaitsee Ylikiimingintien (seututie 833) varressa valtatien 20 itäpuolella, noin 15 kilometrin (linnuntietä n. 10 kilometrin) päässä Oulun keskustasta. Alueen läpi virtaa Kalimeenoja.


title: Saviharju

text: Saviharju on pääasiassa vanhaa maatalousaluetta, joka on muuttumassa omakotitaloalueeksi.


title: Saviharju

text: Maastoltaan Saviharjun alue on pääosin sekametsää.


title: Saviharju

text: Julkinen liikenne rajoittuu vähän matkan päässä Kuusamontiellä kulkeviin Koskilinjojen Kiiminki–Oulu-reitin linja-autovuoroihin.


title: Sega-AM2

text: Sega AM2 on Segan johtama videopelien kehitys- ja tutkimusryhmä. Sitä johti aikaisemmin kuulu videopelisuunnittelija Yu Suzuki. Segan AM-kehitysryhmistä AM2 on ehkäpä parhaiten tunnettu ja se loi useita kuuluja nimikkeitä 1980-luvulla, kuten After Burner II, Out Run ja Space Harrier. Muita AM2:n kehittämiä pelejä ovat muun muassa "Virtua Fighter", "Shenmue" ja "Virtua Cop"-pelisarjat sekä Daytona USA. Ryhmän viimeaikaisempana tuotantona mainittakoon autopeli OutRun 2.


title: Tietämys

text: Tietämys on tavanomaisesti käsitettynä ihmiseen liittyvä tiedon taso. Kun ihminen tulkitsee informaatiota, muodostuu tietämystä, informaation tulkinta, valinta.


title: Tietämys

text: Informaatio, esimerkiksi sana "sana" on merkkijono, jolla ei sinänsä, yksinään ole mitään merkitystä. Suomen kieleen ja tiettyyn suomenkieliseen ihmiseen liitettynä se saa merkityksen, valinnan. Sen merkityksen minkä ko. systeemi, ensin suomen kieli ja sitten yksittäinen suomenkielinen henkilö kyseiselle sanalle antaa.


title: Tietämys

text: Tietämyksessä fyysinen, monistettavissa oleva tieto saa merkityksen systeemissään. Tämän perustella voidaan sanoa, että laajasti ottaen tietokoneessa on "tietämystä" ja solussa on "tietämystä". Tietty konekielinen käsky saa tietokoneessa merkityksen, valinnan (tietty konekielinen käsky toteutuu) ja tietyssä kodonissa tietyt molekyylit solussa merkityksen (= tietty aminohappo tulee valituksi).


title: Lobatse

text: Lobatse on kaupunki Botswanan kaakkoisosissa. Se sijaitsee noin 65 kilometriä pääkaupunki Gaboronesta etelään. Vuoden 2011 laskennassa Lobatsessa oli 29 000 asukasta.


title: Ymmärrys

text: Ymmärryksellä tarkoitetaan kykyä omaksua tieto jostakin asiasta niin syvällisesti ja perusteellisesti, että osaa palauttaa asian helposti mieleensä ja käyttää asiaa koskevaa tietoa monipuolisesti hyväkseen. Puhuttaessa toisten ihmisten ajattelun ja toiminnan ymmärtämisestä tarkoitetaan kykyä empatiaan, taitoa nähdä asia toisten ihmisten näkökulmasta riippumatta siitä, mitä mieltä itse on asiasta.


title: Ymmärrys

text: Oppimisen vaiheita kuvaavassa Benjamin Bloomin taksonomiassa ymmärtäminen tulee toisena vaiheena tietämisen jälkeen. Tietämisen tasolla asia ainoastaan muistetaan, mutta sitä ei vielä ymmärretä. Seuraavalla tasolla asia myös ymmärretään, jotta sitä voitaisiin edelleen soveltaa, analysoida, syntetisoida ja arvioida.


title: Ymmärrys

text: Kasvatustieteilijät Grant Wiggins ja Jay McTighe katsovat oppijan ymmärtäneen opittavan asian, jos hän kykenee:


title: Ymmärrys

text: Tiedonkäsittelyn tutkija Gregory Chaitinin mukaan ymmärryksessä on kyse eräänlaisesta tiedon pakkaamisesta tiivimpään muotoon. Ymmärrämme esimerkiksi vuorokauden pimeän ja valoisan ajan vaihtelun oppimallamme mallilla siitä, miten maapallo pyörii suhteessa aurinkoon. Sama malli auttaa meitä ymmärtämään myös vuodenajat ja niiden tuomat lämpötilan ja valoisuuden vaihtelut, maiden väliset aikaerot, trooppisten alueiden lämpimyyden verrattuna arktisiin alueisiin jne. Olemme siis tiivistäneet, tietokonekielellä ”pakanneet”, valtavan määrän eri alojen tietoa yksinkertaiseen malliin, joka selittää ne kaikki. Samoin ymmärrämme helposti minkä tahansa kellonajan, koska olemme oppineet vuorokauden jakaantuvan 24 tuntiin, tunnin 60 minuuttiin ja minuutin 60 sekuntiin.


title: Linuxonly

text: linuxonly.info (aiemmin linuxonly.cx) on vuonna 1999 perustettu nettipalvelu, jonka perustajia olivat opiskelijat Jani Arola, Jyrki ja Jarno Vasamaa. Nykyisin sivustoa ylläpitää useat vapaaehtoiset ihmiset Arolan johdolla.


title: Linuxonly

text: Linuxonlyn tarkoituksena on tarjota käyttäjilleen monipuolisesti tietoa Linux-käyttöjärjestelmästä ja siihen liittyvistä asioista. Www-palvelusta löytyvät uutiset, keskustelupalsta, artikkeleja, arvosteluja ja ohjeita.


title: Linuxonly

text: Aiemmin linuxonly.cx nettipalvelu sijaitsi K&T Neutechin palvelimella. Sivut siirrettiin myöhemmin Scene Group palvelimelle ja sai samalla domain muuttui muotoon linuxonly.info.


title: Fongoro

text: Fongoro (gele, kole) on nilosaharalainen kieli. Se on uhanalainen. Kielellä on enää muutamia vanhoja puhujia. Suurin osa heistä on siirtymässä käyttämään furin kieltä.


title: Fongoro

text: Kaikki kielen puhujat elävät Tšadissa. Kieltä puhuttiin ennen myös Sudanissa, mutta siellä se on jo hävinnyt.


title: ZU-23-2

text: ZU-23-2 (Zenitnaja Ustanovka) on Neuvostoliitossa valmistettu kevyt, vedettävä ilmatorjuntakanuuna, joka esiteltiin ensi kerran 1960-luvulla. ZU-23-2:ssa on kaksi 23 mm konetykkiä pyöräalustalla. Se suunnataan ja laukaistaan käsin, mutta mekaaninen tähtäinlaite auttaa ampujaa suuntaamaan asetta lentäviin kohteisiin. Kanuunassa on lisäksi yksinkertaisempi tähtäin maakohteita, kuten jalkaväkeä ja kevyesti panssaroituja ajoneuvoja vastaan.


title: ZU-23-2

text: ZU-23-2 perustuu vanhemman ZPU-2:n rakenteeseen, jossa oli kaksi 14,5 mm konekivääriä sekä lisäksi vyölippaat hieman eri tavoin sijoitettuna eikä siinä ollut liekinsammuttimia. Vielä varhaisemmat konekivääriversiot aseesta olivat ZPU-1 (yhdellä aseella) ja ZPU-4 (neljällä aseella). Nykyään on käytössä vain kahden 23 mm aseen yhdistelmä. Ilmeisesti yhden aseen versiolla oli vain rajoitetusti käyttöä, ja neljän aseen versio taas oli epäkäytännöllisen suuri ja raskas.


title: ZU-23-2

text: Tykin neliaseisella vesijäähdytteisellä versiolla on aseistettu ZSU-23-4 "Šilka"-ilmatorjuntapanssarivaunu.


title: ZU-23-2

text: ZU-23-2 on käytössä Suomen puolustusvoimissa nimellä "23 Ilmatorjuntakanuuna 61" (23 ItK 61) sekä Patrian ja Instrumentointi Oy:n modernisoituna versiona nimellä ""23 Ilmatorjuntakanuuna 95"" (23 ItK 95). Kummastakin versiosta käytetään lempinimeä "Sergei". Suomalainen vuonna 1995 modernisoitu versio käyttää tähtäinlaitteessa digitaalista laskinta.


title: ZU-23-2

text: Suomen merivoimien käytössä on 23 mm:n laivatykkimuunnos versioina 23 M74, 23 M77, 23 M80 ja 23 M85. M85-lavetista voidaan tykit irrottaa ja korvata kuudella Mistral-ilmatorjuntaohjuksella.


title: Data

text: Data on tietoa, jolla itsessään ei ole välttämättä semanttista merkitystä tai informatiivista järjestystä. Datasta voi löytyä järjestystä ja siten informaatiota, tai se voi olla järjestymätöntä kohinaa. Jos informaatiolle edelleen voidaan antaa semanttinen merkitys, on se myös tietoa.


title: Data

text: Dataa ovat esimerkiksi yksittäiset


title: Data

text: Datan ja informaation ero on suhteellinen. Datan käsittely tapahtuu monesti useassa vaiheessa, ja yhden vaiheen käsitelty data saattaa olla ”raakaa” dataa seuraavalle vaiheelle.


title: Data

text: Latinassa "data" on monikko sanasta "datum", ’annettu’. Geometriassa, matematiikassa ja vastaavissa yhteyksissä datalla on tarkoitettu annettuja alkuarvoja. Tietotekniikassa data taas viittaa muun muassa lukuihin, kirjaimiin ja kuviin sellaisinaan, ilman erityistä merkitystä.


title: Data

text: Tietotekniikassa ohjelman käytön kontekstissa data erotetaan usein ohjelmakoodista. Ohjelmakoodi (joka toki laajan määritelmän mukaan on itsekin dataa) on joukko konekielisiä käskyjä, ja muut ohjelman käyttämät tiedostot tai muistialueet sisältävät varsinaista dataa.


title: Kalevi Kivistö

text: Kalevi Johannes Kivistö (s. 25. maaliskuuta 1941 Kurikka) on suomalainen poliitikko. Hän toimi Suomen Kansan Demokraattisen Liiton (SKDL) kansanedustajana 1972–1984 ja ministerinä 1975–1976 ja 1977–1982. Hän oli SKDL:n puheenjohtaja 1979–1985. Kivistö oli presidenttiehdokkaana 1982 ja 1988. Eduskunnasta hän siirtyi Keski-Suomen läänin viimeiseksi maaherraksi (1985–1997).


title: Kalevi Kivistö

text: Kivistö edustaa nykyisin Vasemmistoliittoa. Hänet valittiin Espoon kaupunginvaltuustoon kunnallisvaaleissa 2008. Hän uusi paikkansa vuoden 2012 kuntavaaleissa. Vuoden 2017 kuntavaaleissa hän ei enää asettunut ehdolle ja kertoi jättävänsä politiikan.


title: Kalevi Kivistö

text: Kivistö valmistui ylioppilaaksi Kurikan yhteiskoulusta 1960, humanististen tieteiden kandidaatiksi 1963 ja kasvatustieteiden kandidaatiksi Jyväskylän yliopistosta vuonna 1966. Valtiotieteen lisensiaatiksi hän valmistui Helsingin yliopistosta vuonna 1969. Hän työskenteli vuosina 1964–1984 tutkijana ja opettajana Jyväskylän yliopistossa, muun muassa kasvatussosiologian lehtorina 1968–1984 sekä vt. apulaisprofessorina 1970–1971.


title: Kalevi Kivistö

text: Kivistö valittiin ensimmäisen kerran eduskuntaan vuoden 1972 vaaleissa SKDL:n listalta Keski-Suomen vaalipiiristä. Hän kuului SKDL:n liittoneuvostoon vuosina 1970–1973 ja liittohallitukseen vuosina 1973–1979. Puolueen puheenjohtajana hän toimi vuodet 1979–1985. Kivistö lukeutui SKDL:n maltilliseen enemmistöön, ja kuului . Kivistö ollessa presidenttiehdokkaana vaaleissa 1982 ja 1988 (ks. Liike 88), vähemmistökommunistit vastustivat hänen valintaansa. Vuoden 1982 presidentinvaalissa Kivistö kehotti SKDL:n valitsijamiehiä asettumaan SDP:n ehdokkaan Mauno Koiviston taakse. Enemmistö noudatti Kivistön vetoomusta, mutta taistolaisiksi kutsutun vähemmistön valitsijamiehet äänestivät aiemmin vastustamaansa Kivistöä. Taistolaisten menettely vaalissa pahensi SKDL:n sisäistä kriisiä entisestään.


title: Kalevi Kivistö

text: Kivistö toimi kulttuuriministerinä vuosina 1975–1976 (Miettunen II) ja 1977–1982 (Sorsa II/Koivisto II) sekä opetusministerinä vuonna 1982 (Sorsa III). Kivistön ajamaan kulttuuripolitiikkaan kuului niin sanottu Pasila-projekti, joka tarkoitti Taideteollisen korkeakoulun, Teatterikorkeakoulun ja Suomen elokuva-arkiston yhteisen toimitilan rakentamista Pasilan kaupunginosaan Helsingissä, josta sille oli katsottuna tontti. Hanke ei kuitenkaan toteutunut.


title: Kalevi Kivistö

text: Vuonna 1983 Kivistö valittiin eduskuntaan Helsingistä. Hän luopui kansanedustajuudesta vuonna 1984 kun hänet nimitettiin seuraavan vuoden alusta kotilääninsä Keski-Suomen maaherraksi. Muun muassa Keskustapuolueen äänenkannattaja "Keskisuomalainen" vastusti erittäin jyrkästi Kivistön nimitystä ja vaati maaherraksi Keskustan omaa miestä tai ainakin jotakin ei-sosialistia, mutta presidentti Mauno Koivisto ajoi paikalle Kivistön. Muun muassa "Helsingin Sanomat" epäilikin Kivistön maaherranimitystä palkkioksi Kivistön tuesta Koivistolle vuoden 1982 presidentinvaalissa. Vuoden 1997 lääniuudistuksessa Keski-Suomen lääni lakkautettiin ja Kivistö siirtyi opetusministeriön kulttuuri-, liikunta- ja nuorisopolitiikan osaston ylijohtajaksi. Tästä virasta hän jäi eläkkeelle 2004.


title: Kalevi Kivistö

text: Kivistö aloitti Suomen Punaisen Ristin puheenjohtajana vuonna 1999. Hänet valittiin kolmen vuoden jatkokaudelle 1. syyskuuta 2002. Kivistö toimi SPR:n puheenjohtajana kesäkuuhun 2008, jolloin hänen tilalleen valittiin Suomen Pankin pääjohtaja Erkki Liikanen.


title: Kalevi Kivistö

text: Kivistö oli sanomalehti Keskisuomalaisen lukija-asiamies vuosina 1999–2005. Tasavallan presidentti myönsi Kivistölle ministerin arvonimen toukokuussa 2005. Kivistö on ollut Sibelius-Akatemian hallituksen jäsen sekä Jyväskylän yliopiston hallituksen varajäsen.


title: Kalevi Kivistö

text: Elokuussa 2005 Kivistö valittiin Julkisen sanan neuvoston puheenjohtajaksi. Hän erosi luottamustehtävästä 24. syyskuuta 2007 närkästyttyään Yleisradion A-studio-ohjelmasta, jossa käsiteltiin kriittisesti Kivistön yhteyksiä sosialistimaihin 1970- ja 1980-luvuilla. Kivistö käsitti ohjelman kostoksi JSN:n A-piste-ohjelmalle antamasta langettavasta päätöksestä.


title: Kalevi Kivistö

text: Kivistö toimi Eläkeläiset ry:n hallituksen puheenjohtaja kaudella 2012–2015.


title: Demeter

text: Demeter () oli kreikkalaisessa mytologiassa sadonkorjuun, viljan ja kaikkien elävien kasvien jumalatar. Hän oli Kronoksen ja Rhean tytär sekä Zeuksen sisar. Hän oli myös Persefonen äiti. Roomalaisessa mytologiassa hänen vastineensa oli Ceres. Hän oli Heran ohella myös avioliiton suojelija.


title: Demeter

text: Kun Manalan jumala Haades ryösti Demeterin tyttären Persefonen, Demeter löi laimin maan kasvun suojelun etsiessään tytärtään. Lopulta jumalat sallivat Persefonen palata Manalasta osaksi vuotta Demeterin luo.


title: Demeter

text: Demeterin pääpalvontapaikka oli Attikan Eleusis.


title: Työväenpuolue (Yhdistynyt kuningaskunta)

text: Työväenpuolue eli Labour-puolue ("The Labour Party") on toinen Britannian kahdesta pääpuolueesta konservatiivipuolueen ohella. Aatteeltaan se on keskusta-vasemmistolainen ja sosiaalidemokraattinen. Työväenpuolue on ollut Britannian hallituksen johdossa vuosina 1924, 1929–1931, 1945–1951, 1964–1970, 1974–1979 ja 1997–2010. Puoluetta ovat edustaneet pääministerit Ramsay MacDonald, Clement Attlee, Harold Wilson, James Callaghan, Tony Blair ja Gordon Brown. Tällä hetkellä se on oppositiossa. Puolueen väliaikaisena puheenjohtajana toimi 8.5.2015 alkaen Harriet Harman siihen asti, kunnes uusi puheenjohtaja Jeremy Corbyn valittiin vuoden 2015 parlamenttivaalitappion jälkeen eronneen Ed Milibandin tilalle.


text: Labour kuuluu Sosialistiseen internationaaliin ja Euroopan sosialidemokraattiseen puolueeseen.


text: Britannian työväenpuolue on perustettu 27. helmikuuta 1900 Lontoossa. Sen alkuperäinen nimi oli "Labour Representation Committee", ja se toimi kannattaen työväenliikkeen tukemia parlamenttiehdokkaita. Saatuaan 29 paikkaa ryhmän parlamentin jäsenet päättivät ottaa nimen "The Labour Party" vuonna 1906. Labour muodosti ensimmäisen vähemmistöhallituksensa liberaalipuolueen tuella tammikuussa 1924 pääministerinään Ramsay MacDonald. Konservatiivit kuitenkin palasivat valtaan kuusi kuukautta myöhemmin "Daily Mailin" julkaistua väärennetyn kommunistikauhua herättäneen kirjeen neljä päivää ennen vaaleja.


text: Toukokuun 1929 vaaleissa Labour sai jälleen enemmistön alahuoneessa ja MacDonald muodosti toisen hallituksensa liberaalien tuella. Vuoden 1931 talouskriisin jälkeen puolue hajosi kahtia, MacDonaldin ja osan ministereistä mentyä hallitukseen konservatiivien ja liberaalien kanssa, ja suurimman osan puolueesta jäädessä oppositioon. MacDonaldin ”National Labour” menetti nopeasti kannatustaan, ja opposition Labour keräsi entisen tukensa muodostaen Churchillin konservatiivien kanssa toukokuussa 1940 sota-ajan koalitiohallituksen.


text: Sodan päätyttyä Euroopassa toukokuussa 1945 Labour vetäytyi hallituksesta ja sai heinäkuussa 1945 murskavoiton, 46 prosenttia äänistä ja 146 paikan enemmistön.


text: Clement Attleen muodostama hallitus aloitti kansallistamistoimet ottaen Englannin pankin, hiilen, sähkön, kaasun, rautatie- ja terästeollisuuden valtion haltuun, ja pyrki kehittämään hyvinvointivaltiota. Vuonna 1948 luotu kansallinen terveydenhuolto (National Health Service) on pysyvimpiä saavutuksia tuolta ajalta. Hallitus jakaantui puolustusmenojen vuoksi, joihin meni Korean sodan aikana jopa kymmenen prosenttia BKT:sta. Labour hävisi niukasti konservatiiveille 1951, huolimatta saamastaan suuremmasta äänimäärästä.


text: 1950- ja 1960-luvut puolue oli jakaantuneina perinteisempiin sosialisteihin ja maltillisempaan haaraan. Tämä hajaannus piti työväenpuolueen pois vallasta 13 vuotta.


text: Konservatiivihallituksen ajauduttua skandaaleihin, jotka vahingoittivat sen kannatusta, Labour palasi hallitukseen Harold Wilsonin johdolla 1964 ja pysyi vallassa vuoteen 1970 asti. Tällä hallituskaudellaan se muun muassa laillisti homoseksuaalisuuden ja lakkautti kuolemanrangaistuksen. Wilsonin hallitus hävisi niukasti 1970 vaalit Edward Heathin konservatiiveille, mutta palasi valtaan 1974.


text: 1970-luku talouskriiseineen osoittautui katastrofaaliseksi. Britannia joutui turvautumaan IMF:n apuun talousvaikeuksissaan, ja lainan ehtojen mukaan omaksumaan Labourin suunnitelmaa vapaamman talousohjelman. 1970-lukua riivasivat myös laajat lakot ja ammattijärjestöjen taisteluhaluisuus. Puolueen kannatus laski tasaisesti koko vuosikymmenen ajan.


text: Vuonna 1976 Harold Wilson jäi eläkkeelle, ja hänet korvasi James Callaghan. Skotlannin edustajat osoittivat tyytymättömyytensä luvatun Skotlannin parlamentti -hankkeen hitaaseen edistymiseen, ja kaksi edustajaa erosi puolueesta. Vuonna 1977 puolue joutui menemään liberaalien kanssa Lib-Lab-liittoon hallituspaikkansa turvaamiseksi, mutta jo 1979 Labour kärsi vaalitappion Margaret Thatcherin konservatiivipuolueelle.


text: Vaalitappio aiheutti tyytymättömyyttä ja Labour jakautui kahteen siipeen. Vuonna 1981 puolueesta irtosi oikeistolaisempi ryhmä, joka muodosti uuden sosiaalidemokraattisen puolueen liittoutuen vanhan liberaalipuolueen jäänteiden kanssa 1988 Liberaalidemokraattiseksi puolueeksi.


text: Vasemmistosiiven jäätyä jäljelle Labour ehdotti 1983 vaaliohjelmassaan laajaa teollisuuden kansallistamista, eroamista Euroopan yhteisöstä ja ydinaseista luopumista. Puolueen veteraanipoliitikko Gerald Kaufman kuvasi ohjelmaa ”historian pisimmäksi itsemurhaviestiksi”. Samaan aikaan Thatcherin hallitus oli kansansuosionsa huipulla Falklandin sodan voiton jälkeen.


text: Puolueen kärsittyä massiivisen tappion se joutui uudistumaan ja siirtyi politiikassaan keskustaa kohti. Puolueelle koitti pitkä oppositiokausi sen hävittyä vaalit 1987 ja 1992. Vuoden 1992 häviön jälkeen puolueen johtoon nousi John Smith. Hän muutti sääntöjä siten, että ammattiyhdistysliikkeen valta ehdokkaiden valintaan väheni. Smith kuoli yllättäen sydänkohtaukseen toukokuussa 1994.


text: Smithin jälkeen puolueen johtoon nousi Tony Blair. Hänen johdollaan puolueen ohjelmasta poistettiin sinne 1918 lisätty tavoite tuotannon tekijöiden yhteisestä omistuksesta. Blair kuvasi ideologiaansa keskitieksi ("Third Way"; kolmas tie) Thatcherin ajan uusliberalismin ja sosialismin välillä. Yksi suosituimmista ajettavista asioista oli uusi minimipalkkalaki. Puolue itse brändättiin nimellä "new Labour" vaalikampanjassa. Labour sai lisää kannattajia keskiluokasta sitoutuessaan pitämään menot edellisen hallituksen tasolla ja olemaan koventamatta verotusta.


text: Toukokuussa 1997 Labour voitti vaalit ja nousi valtaan. Yksi ensimmäisistä toimista oli antaa Englannin pankille vapaus asettaa korkotaso. Menot pidettiin edellisen hallituksen tasolla huolimatta radikaalimman siiven vaatimuksista.


text: Puolue voitti vaalit selvästi uudelleen vuonna 2001, ja ensimmäistä kertaa Labour oli pystynyt pysymään vallassa kaksi kokonaista perättäistä hallituskautta. Toisella kaudella menoja lisättiin etenkin terveydenhuoltoon ja koulutukseen.


text: Labourin politiikka on pitänyt Yhdistyneen kuningaskunnan Yhdysvaltain läheisenä liittolaisena. Blair suostutteli Bill Clintonin ottamaan aktiivisemman roolin Bosniassa 1999 ja UK oli Yhdysvaltain ainoa merkittävä liittolainen vuoden 2003 Irakin sodassa. Kysymys sodan oikeutuksesta vaikutti merkittävästi Blairin kannatukseen seuraavissa vaaleissa.


text: Vuoden 2005 vaalissa Labour menetti merkittävästi kannatustaan mutta saavutti 356 paikkaa, konservatiivien saadessa 197 ja liberaalidemokraattien 62 paikkaa.


text: Puolueen tulevasta johtajasta ehdittiin keskustella jo vuosia, kunnes Blairia seurasi valtiovarainministeri Gordon Brown 24. kesäkuuta 2007. Brown tuli samalla myös pääministeriksi, mutta hävisi vuoden 2010 hajotusvaaleissa konservatiiveille ja Työväenpuolue joutui oppositioon. Tämän jälkeen Brown erosi puheenjohtajan paikalta ja hänen seuraajakseen valittiin vasenta laitaa edustanut Ed Miliband. Miliband erosi kevään 2015 vaalitappion jälkeen. Kansanedustajien täyte-ehdokkaaksi valitsema laitavasemmistolainen Jeremy Corbyn valittiin yllättäen puheenjohtajaksi syksyllä 2015 ja niin ikään yllättäen Labour sai lisää paikkoja vuoden 2017 vaaleissa, vaikkei yltänytkään enemmistöön.


text: Lähes 6 500 venäläistä Twitter-tiliä, ainakin osa botteja, ylisti Corbyniä ja arvosteli konservatiiveja vaikuttaakseen vuoden 2017 parlamenttivaaleihin, todetaan Swansean yliopiston ja Sunday Times -lehden tutkimuksessa. Ne tavoittivat miljoonia äänestäjiä yrityksessään kääntää vaalien voitto Labourille. Vaaleissa konservatiivit menettivät 12 paikkaa ja joutuivat ottamaan tuekseen (pienen) Pohjois-Irlannin unionistipuolueen (DUP) jatkaakseen vallassa.


text: Labour on tukenut Irlannin yhtenäisyyttä jo vuosia. Aiemmin puolue ei hyväksynyt Pohjois-Irlannin asukkaiden jäsenhakemuksia, vaan ohjasi heidät Pohjois-Irlannin sosiaalidemokraattisen ja työväenpuolueen (SDLP) riveihin. Vuonna 2003 puolueessa päädyttiin kuitenkin muuttamaan sääntöjä, sillä lakiteknisesti jäsenhakemusten hylkääminen asuinpaikan perusteella oli heikosti perusteltavissa. Puolue ei edelleenkään osallistu vaaleihin Pohjois-Irlannissa.


title: Steven Seagal

text: Steven Frederic Seagal (s. 10. huhtikuuta 1952 Lansing, Michigan) on yhdysvaltalainen näyttelijä, tuottaja, muusikko, poliisi ja ajoittainen käsikirjoittaja, joka on tunnettu toimintaelokuvistaan. Hän on ollut vuodesta 2016 lähtien Venäjän kansalainen. Seagalilla on 7. danin musta vyö aikidossa ja hän on myös opettanut aikidoa Japanissa. Hänelle on myönnetty myös arvonimi Shihan, joka tarkoittaa ”arvostettua opettajaa”.


title: Steven Seagal

text: Hän toimi ennen näyttelijänuraansa aikidokouluttajana Japanissa. Muutettuaan Los Angelesiin viihdetuottajat huomasivat hänen kykynsä ja Seagal debytoi ensimmäisessä elokuvassaan vuonna 1988. Debyyttielokuvansa jälkeen Seagalista on tullut yksi tunnetuimmista toimintaelokuvien tähdistä ja hän myös tekee itse omat taistelukoreografiansa. Seagalin elokuvat ovat tuottaneet yli 700 miljoonaa dollaria maailmanlaajuisesti. Hän on myös käyttänyt mainettaan toimintatähtenä hyväksi muilla aloilla, hän on muun muassa levyttänyt kaksi albumia ja perustanut Steven Seagal Enterprises ja Steamroller Productions -nimeä kantavan yhtiön. Hänet tunnetaan myös ympäristönsuojelijana, eläinaktivistina ja buddhalaisena. Seagalia on usein leikkimielisesti kutsuttu "yhden ilmeen mieheksi".


title: Steven Seagal

text: Seagal syntyi Lansingissa Michiganissa, jossa hän asui 5-vuotiaaksi asti. Hänen äitinsä, Patricia (1930–2003) työskenteli lääkintähoitajana ja isänsä Samuel Steven Seagal (1928–1991) high schoolissa matematiikan opettajana. Seagalin äiti oli sukujuuriltaan amerikanirlantilainen ja isä amerikanjuutalainen. Seagalin isovanhemmat olivat venäjän juutalaiset Nathan Siegelman (1892–1973) ja Dora Goldstein (1894–1989). Hänen isoisänsä muutti Yhdysvaltoihin tullessaan sukunimensä Seagaliksi. Seagal itse on kuitenkin kertonut isoisänsä olleen mongolialainen, joka muutti Venäjältä Yhdysvaltoihin sota-aikaan.


title: Steven Seagal

text: Hänen perheensä muutti Fullertoniin, Kaliforniaan, missä Seagal alkoi harjoitella taistelulajeja sattuman kautta. Seagal alkoi työskennellä eräässä ravintolassa tiskaajana noin 13–14-vuotiaana. Hän oli omien sanojensa mukaan valehdellut ikäänsä, jotta pääsi töihin. Paikalla ollut kokki Sakamoto oli Shotokan ja Shuri-te karatetyylisuuntien harjoittaja. Hän huomasin Seagalin potentiaalin ja kiinnostuksen kamppailulajeihin, sekä Aasiaa ja erityisesti Japania kohtaan. Sakamoto opetti Seagalille pääosin okinawalaisen Shuri-te karaten perusteet. Seagal harjoitteli Sakamoton kanssa useita vuosia, jonka jälkeen harjoitteli myös hetken aikaa Shitō-ryūta Fumio Demuran opissa. Sittemmin Seagal löysi aikidoa opettavan sensein Harry Kiyoshi Ishisakan, jonka kanssa hän harjoitteli pelkästään aikidoa kaiken aikaa. Seagal vieraili myös Japanissa noin 16–18-vuotiaana isänsä kanssa, jossa hän tapasi aikidon perustajan Morihei Ueshiban. Noin vuoden 1970 tietämillä hän muutti Japaniin japanilaissyntyisen tyttöystävänsä Miyako Fujitanin kanssa, jonka kanssa hän myöhemmin meni naimisiin. He asuivat Miyakon vanhempien luona. Miyakon vanhemmat omistivat aikidokoulun. Japanissa hän toimi aikidokouluttajana vuoteen 1982 saakka, jolloin hän palasi Yhdysvaltoihin New Mexicoon, ja perusti yhdessä Craig Dunnin kanssa itämaisten puolustaitojen koulun, dojon. Dunn pyörittää vielä tänäkin päivänä heidän perustamaansa dojoa. Seagal palasi Japaniin ja toi mukanaan sieltä Haruo Matsuokan vuonna 1983. He perustivat yhdessä aikidokoulun Burbankiin, Kaliforniaan, mutta myöhemmin siirsivät sen läntiseen Hollywoodiin. Vuodesta 1997 Matsuoka on ollut vastuussa heidän vireille panemastaan dojosta.


title: Steven Seagal

text: Seagalin ensikosketus elokuvateollisuuteen oli taistelukoreografina 1982 julkaistussa "The Challenge" nimisessä elokuvassa. Samassa roolissa hän myös toimi 1983 elokuvassa James Bond: Älä kieltäydy kahdesti. Seagalin elokuvaura sai alkunsa sattumalta, kun Michael Ovitz, eräs Hollywoodin kykyjenetsijä vieraili hänen Kaliforniassa sijainneessa aikidokoulussa ja vakuuttui hänen kyvyistään. Hän järjesti Seagalin koekuvauksiin 1987 ja Warner Bros., joka etsi näyttelijöitä toimintaelokuviinsa vakuuttui hänen kyvyistään ja solmi neljän elokuvan mittaisen sopimuksen. Seagal debytoi ensimmäisen kerran elokuvassa "Nico" ("Above the Law"), joka pitkälti oli hänen taistelulajitaitojensa varassa ja pian Seagalista tulikin yksi toimintaelokuvien fanien suosikeista tulevien elokuviensa myötä.


title: Steven Seagal

text: Onnistuneen ensielokuvansa jälkeen Seagal teki kolme muuta menestynyttä elokuvaa: "Vaikeasti tapettava", "Kuoleman merkki" ja "Katujen laki". 1992 hän näytteli menestyneimmässään elokuvassa "Kaappaus merellä", joka myi 156,4 miljoonan dollarin edestä maailmanlaajuisesti. Menestyksekkään "Kaappaus merellä" -elokuvan jälkeen hän ohjasi 1994 ensimmäisen elokuvansa "Vaarallisella alueella". Seagal käytti elokuvaa hyväkseen herättääkseen keskustelua ympäristön saastumisesta ja tuhoutumisesta. Elokuva ei menestynyt kovinkaan hyvin, sen tekeminen maksoi noin 50 miljoonaa dollaria ja se tuotti vain 39 miljoonaa Yhdysvalloissa.


title: Steven Seagal

text: 1995 Seagal näytteli "Kaappaus merellä" -elokuvan jatko-osassa Kaappaus raiteilla ja 1996 elokuvassa "The Glimmer Man". 1996 hän oli myös mukana sivuosassa elokuvassa "Ratkaisun hetket". 1997 hän palasi taas ympäristöaiheiseen elokuvassa "Tappava salaisuus", jossa hän esitti ympäristöagenttia, joka yritti estää teollisuuskonnia saastuttamasta Kentuckyn vuoristoseutua. Elokuva ei menestynyt taloudellisesti. 1998 Seagal teki omilla rahoillaan elokuvan "Patriootti", joka kuvattiin hänen omistamansa maatilan ympäristössä Montanassa.


title: Steven Seagal

text: Kaksi vuotta Patriootti-elokuvan jälkeen Seagal oli tuottamassa tyylistään poikkeavaa elokuvaa "The Prince of Central Park". 2001 hän oli pääosissa pitkästä aikaa menestyneessä elokuvassa "Exit Wounds". Suosio ei kuitenkaan ollut pitkäkestoinen ja 2001 Seagal oli sivuosassa vähemmän menestyneessä elokuvassa "Ticker" ja 2002 elokuvassa "Kuoleman selli", jonka pääosissa näytteli raptähti Ja Rule. Näiden jälkeen Seagalin elokuvauralla on ollut hieman hiljaisempaa ja hän onkin tehnyt vuodesta 2003 lähtien vain suoraan videolle tai DVD:lle julkaistavia pienen budjetin toimintaelokuvia. Hän tekee niitä muutaman vuodessa ja saa palkkioksi noin 5 miljoonaa dollaria elokuvalta. Osa hänen Yhdysvalloissa suoraan videolle julkaistuista elokuvista on päässyt ulkomailla vähäiseen teatterilevitykseen. Tuolloin Seagal työskenteli enimmäkseen Michael Keuschin ("Shadow Man, Attack Force ja Flight of Fury") ja Don E. FauntLeRoyn ("Today You Die, Mercenary for Justice ja Urban Justice") ohjaamissa elokuvissa.


title: Steven Seagal

text: Seagal ryhtyi tuottamaan tositelevisiosarjaa "", joka kertoo hänen työstään apulaisseriffinä Jefferson Parish'ssä. Sarjaa esitettiin kahden tuotantokauden verran vuosina 2009–2010. Samalla hän siirtyi tekemään elokuvia kanadalaiselle Voltage Picturesille, joka toimi aluksi "Ruslan" ja "The Keeper" elokuvien levittäjänä. Sittemmin yhtiö tuotti Seagalin kanssa ensimmäisen elokuvan "A Dangerous Man" (2009) ja vuotta myöhemmin "Born to Raise Hell" (2010). Sitä ennen Seagal pääsi jälleen mukaan isompiin elokuviin. Robert Rodriguezin "Machete" (2010) elokuvan myötä, jonka tähtinä nähdään muun muassa Danny Trejo, Don Johnson ja Robert De Niro. Seagalille oli tarjottu myös roolia "The Expendables" -elokuvaan, mutta ei suostunut tekemään elokuvaa olleessaan riidoissa Nu Imagella työskennelleen tuottajan kanssa.


title: Steven Seagal

text: Vuonna 2011 Seagalin oli tarkoitus esiintyä 13-osaisessa televisiosarjassa "True Justice", mutta sarja ei saanut televisioyhtiötä, joka olisi esittänyt sarjaa Yhdysvalloissa. "True Justice" päätettiin leikata kuudeksi elokuvaksi, jotka julkaistiin suoraan DVD:lle vuosina 2010–2012. Ensimmäinen julkaistiin joulukuussa 2010 nimellä "Deadly Crossing" ja toinen "Street Wars" huhtikuussa 2011. Myöhemmin toukokuussa 2011 espanjalainen televisiokanava Nitro alkoi esittämään sarjaa. Sittemmin maaliskuussa 2012 yhdysvaltalainen ReelzChannel ryhtyi esittämään sarjaa kanavallaan. Sitä ennen tammikuussa 2012 Seagalin tositelevisiosarja "Steven Seagal: Amerikan seriffi" oli määrä esittää kolmatta tuotantokautta televisiosta, mutta tuotantokauden kuvaukset joutuivat todistusaineistoksi aiheettoman pidätyksen vuoksi. Jesus Lloveraa epäiltiin kasvattavan kanoja kukkotappeluja varten, minkä hän kuitenkin kiisti ja haastoi Seagalin oikeuteen.


title: Steven Seagal

text: Huhtikuussa 2012 Seagal kertoi saaneensa uuden tarjouksen Stallonelta esiintyä mahdollisessa "The Expendables" -elokuvan kolmannessa osassa. Hän ei kuitenkaan ottanut roolia vastaan. Sittemmin Seagal on jatkanut Voltage Picturesin kanssa elokuvien tekemistä. Vuoden hiljaiselon jälkeen elokuvien saralla Seagal esiintyi yhdessä Stone Cold Steve Austinin kanssa elokuvassa "Maximum Conviction" (2012). Kyseisen elokuvan ohjasi Keoni Waxman, jonka kanssa Seagal jatkoi myös elokuvassa "Force of Execution" (2013). Kyseisessä elokuvassa näyttelivät myös Ving Rhames ja Danny Trejo. Vuonna 2014 Seagalin "Force of Executionille" julkaistiin kaksi jatko-osaa, jotka kertoivat Seagalin esittämän hahmon menneisyydestä. Ensimmäinen jatko-osa "A Good Man" ilmestyi elokuussa 2014 ja toinen "Absolution" toukokuussa 2015. Välissä Seagal esiintyi sivuroolissa jännityselokuvassa "Gutshot" yhdessä George Eadsin ja Ted Levinen kanssa. Vuosi 2016 oli Seagalin kannalta vilkas. Hän esiintyi yhteensä viidessä elokuvassa. Ensimmäinen niistä "" julkaistiin toukokuussa. Elokuvassa Seagalilla on sivurooli tarkka-ampujana, kun pääroolista vastasivat Tim Abell ja Rob Van Dam. Kolmea päivää myöhemmin julkaistiin toinen hänen elokuvistaan "Code of Honor", jossa Seagal niin ikään toimii tarkka-ampujana, mutta hänen rooli keskittyi enemmän urbaaniympäristöön, jossa hänen hahmonsa Robert Sikes yrittää päästää eroon paikallisista huumerikoksista omankäden oikeudella.


title: Steven Seagal

text: Näyttelemisen ja taistelulajien lisäksi Seagal soittaa myös kitaraa ja hänen kappaleitaan on ollut mukana muutamassa elokuvassa. 2005 hän julkaisi poppia ja bluesia sekoittelevan debyyttialbuminsa "Songs from the Crystal Cave". Seagalin vuoden 2005 elokuvassa "Into the Sun" oli muutamia kappaleita albumilta. Seagalin toinen albumi "Mojo Priest" julkaistiin huhtikuussa 2006.


title: Steven Seagal

text: Seagal on ollut naimisissa Miyako Fujitanin (1975–1986) ja Kelly LeBrockin (1987–1996) kanssa. Ensimmäisestä liitosta hänellä on kaksi ja toisesta kolme lasta. Seagalin lasten nimet ovat Kentaro Take-Seagal (1975), Ayako Fujitani (1979), Annaliza (1987), Arrissa (1993) ja Dominic (1990). Hänen esimmäisellä pojallaan Kentarolla on 4. danin musta vyö aikidossa.


title: Steven Seagal

text:
Seagal on tunnettu myös eläinten oikeuksien puolustamisesta ja ympäristönsuojelua korostavista elokuvistaan.
Lisäksi Seagal on näyttelijäntyön ohella toiminut jo yli 20 vuoden ajan poliisina New Orleansin lähellä. Hän on myös kasvissyöjä. 1999 Seagalille myönnettiin PETA Humanitarian Award -palkinto ansiokkaasta eläintensuojelusta.


title: Steven Seagal

text: Vladimir Putin myönsi Seagalille Venäjän kansalaisuuden vuoden 2016 marraskuun alussa ja ojensi hänelle Venäjälle televisoidussa tilaisuudessa henkilökohtaisesti Venäjän passin 26. marraskuuta 2016. Seagalilla on viiden vuoden maahantulokielto Ukrainaan, koska hänen katsotaan Ukrainan turvallisuuspalvelun mukaan olevan "uhka kansalliselle turvallisuudelle".


title: Luettelo systeemilyhenteistä

text: Tämä sivu sisältää (epätäydellisen) luettelon lääketieteellisissä tutkimuksissa käytettyjen systeemien lyhenteistä. Systeemillä tarkoitetaan niitä ihmisruumiin osia tai eritteitä, joista voidaan ottaa näytteitä esimerkiksi sairauden diagnosointia varten.


title: Veikko Väänänen

text: Veikko Ilmari Väänänen (28. marraskuuta 1905 Mikkeli – 1. kesäkuuta 1997 Helsinki) oli suomalainen antiikintutkija (filologi). Väänänen oli erikoistunut niin kutsuttuun vulgaarilatinaan ja romaanisten kielten syntyyn. Hän työskenteli Helsingin yliopiston klassillisen filologian apulaisprofessorina 1938–1951 ja romaanisen filologian professorina 1951–1972. Hän toimi myös Suomen Rooman-instituutin johtajana 1959–1962 ja 1968–1969.


title: Veikko Väänänen

text: Hänen Pompejin piirtokirjoituksia käsitellyt ja alkuperäisiä piirtokirjoituksia lähteinään käyttänyt väitöskirjansa herätti laajaa huomiota, ja se on ilmestynyt kolmena painoksena. Väänänen on ensimmäinen suomalaistutkija, joka on tehnyt tutkimustyötä pompejilaisen materiaalin pohjalta. Hänen merkityksensä suomalaiselle Pompeji-tutkimukselle on ollut merkittävä. Hän vaikutti myös ratkaisevasti suurta kansainvälistä mainetta saavuttaneen suomalaisen epigrafisen koulukunnan syntyyn.


title: Veikko Väänänen

text: Vulgäärilatinan tuntijana tunnetun Väänäsen teos "Introduction au latin vulgaire" (1963) on käännetty usealle kielelle, ja se julkaistiin 2006 uutena ranskankielisenä laitoksena.


title: Luettelo tutkimuslyhenteiden takaliitteistä

text: Tämä sivu sisältää (epätäydellisen) luettelon lääketieteellisten tutkimusten (kuten verikoe) lyhenteissä käytetyistä tarkentavista takaliitteistä.Fimlab Laboratoriot Oy Lyhenneluettelot


title: Runousoppi

text: Runousoppi (; ) on Aristoteleen poetiikkaa käsittelevä teos.


title: Runousoppi

text: "Runousoppi" on kirjoitettu 330–320-luvuilla eaa. Se on ensimmäisiä tieteellisiä tutkimuksia fiktiivisestä kirjallisuudesta. Teosta on todennäköisesti muokattu pidemmän ajan kuluessa; sen varhaisimmat osat ovat mahdollisesti peräisin jo Aristoteleen ensimmäiseltä Ateenan-kaudelta, jolloin tämä toimi Platonin Akatemiassa, ja sitä on ilmeisesti muokattu edelleen, kun Aristoteles toimi Lesboksella, Makedoniassa Aleksanteri Suuren opettajana, sekä uudelleen Ateenassa Lykeionin peripateettisen koulun johdossa. Teosta on käytetty muiden Aristoteleen säilyneiden teosten tavoin koulun luentoaineistona, eikä sitä ollut alun perin tarkoitettu julkaistavaksi. Sisällöllisesti se on yksi Aristoteleen säilyneiden teosten viimeistelemättömimpiä.


title: Runousoppi

text: "Runousoppi" on vaikuttanut merkittävästi eurooppalaisen ja myös esimerkikiksi arabialaisen kirjallisuuden kehitykseen. Se vaikuttaa nykyäänkin voimakkaasti muun muassa televisiosarjojen ja Hollywoodin elokuvien kerronnassa.


title: Runousoppi

text: Teos on suomennettu neljästi: vuosina 1871 ("Runousoppi", suom. J. W. Calamnius), 1967 ("Runousoppi", suom. Pentti Saarikoski) ja 1997 ("Runousoppi", suom. Paavo Hohti), sekä osana teosta "Aristoteleen runousoppi" (2012), joka sisältää myös laajan esittely- ja selitysosan.


title: Runousoppi

text: "Runousoppi" keskittyy analysoimaan antiikin ajan näytelmiä ja erityisesti tragediaa ja epiikkaa. Teos käsittää yhden kirjan. Siihen on todennäköisesti alun perin kuulunut myös toinen, komediaa käsittelevä kirja, mutta se on kadonnut. Tutkijat ovat esittäneet erilaisia näkemyksiä Tractatus Coislinianuksen suhteesta tähän kadonneeseen osaan.


title: Runousoppi

text: Kerronta on Aristoteleen mukaan erityisesti jäljittelyä ("mimēsis"). Aristoteleen mukaan ihminen saa luontaisesti nautintoa jäljittelemisestä ja oppimisen iloa tunnistaessaan samankaltaisuutta asioiden välillä. Kerronnassa jäljittelyn välineet, kohteet ja tavat vaihtelevat.


title: Runousoppi

text: Kerrontaa voi olla kolmea eri laatua: tragediaa, komediaa ja epiikkaa.


title: Arkeologi

text: Arkeologi tutkii entisaikojen ihmisiä ja heidän maaperään jättämiään jälkiä. Arkeologit ovat opiskelleet arkeologiaa, ihmisen menneisyyttä tutkivaa tiedettä.


title: Arkeologi

text: Arkeologit etsivät arkeologisilla kaivauksilla jäänteitä menneisyydestä, ennen kaikkea entisaikojen ihmisten esineistä ja asumuksista. He kirjaavat tarkasti kaikki löydökset ja pyrkivät selvittämään niiden iän sekä käyttötarkoituksen.


title: Arkeologi

text: Arkeologit toimivat yleensä tutkijoina museoissa, yliopistoissa tai julkishallinnon alueella.


title: Konservatiivipuolue (Yhdistynyt kuningaskunta)

text: Konservatiivipuolue (, yleensä vain "Conservative Party") on Britannian suurin keskusta-oikeistolainen puolue. Puolue on konservatiivinen, talousliberaalinen ja EU-kriittinen.


text: Konservatiivipuolueen edeltäjä oli 1800-luvun puoleen väliin asti Tory-puolue, ja sen jäseniä kutsutaan edelleen ajoittain Tory-nimellä. Puolueen virallista nimeä The Conservative and Unionist Party käytetään lähinnä Skotlannissa ja Pohjois-Irlannissa. Se on jäänne vuoden 1912 yhdistymisestä Liberal Unionist Partyn kanssa. Nimi viittaa vuosien 1886–1921 kamppailuun Irlannin pitämisestä Ison-Britannian kuningaskunnan osana.


text: Konservatiivipuolueen nykyinen johtaja on pääministeri Theresa May.


text: Nykyisen konservatiivipuolueen historia alkaa 1830-luvulta, mutta sen edeltäjä Tory-puolue on vaikuttanut jo 1600-luvulla. Poliittiset liitot olivat tuolloin löysempiä kuin nyt, ja niihin sisältyi monia alaryhmiä. 1780-luvulta aina 1820-luvulle asti ryhmää johti William Pitt nuorempi, jonka seuraajia alettiin kutsua Tory-nimellä. 1820-luvulla ryhmä hajosi erimielisyyksiin, jolloin myös Arthur Wellesleyn johtama hallitus kaatui.


text: Tämä johdosta Robert Peel kokosi uuden koalition ja määritteli 1834 sen perusperiaatteet. Vuonna 1841 hän hallituksen, ja nykyisen konservatiivipuolueen katsotaan syntyneen. Vuonna 1846 Peelin kannattajat erosivat puolueesta suojatulleista ("Corn Laws") syntyneen erimielisyyden johdosta, mutta konservatiiviryhmä jatkoi olemassaoloaan.


text: Puolue vakiintui vähitellen, vaikka se ei muodostanutkaan uutta enemmistöhallitusta ennen 1870-lukua. Benjamin Disraelin jingoismi ja sosiaaliset uudistukset toivat puolueelle lisäkannattajia vaalivoiton saavuttamiseksi 1874, mutta valta menetettiin 1880. Liberaalipuolueen hajottua Irlannin itsehallintokiistan vuoksi 1886, konservatiivit saavuttivat viimein enemmistön.


text: Konservatiivit, Robert Gascoyne-Cecilin, Salisburyn lordin johtamina, pitivät pääasiassa valtaa seuraavat 20 vuotta liberaali-unionistien tuella. Vuodesta 1895 konservatiivi–liberaali–unionisti liittoa kutsuttiin yksinkertaisesti "unionisteiksi". Lordi Saliburyn erottua sisäiset kiistat veroista johtivat vakavaan tappioon liberaaleille vuoden 1906 vaaleissa. Unionistit vastustivat monia uuden hallituksen uudistuksia, ja unionistien hallitsema parlamentin ylähuone hylkäsi 1910 hallituksen budjetin, johtaen pitkään kiistaan parlamenttiuudistuksesta. Konservatiivit paikkasivat menetyksiään vuoden 1910 vaaleissa, mutta liberaalit pysyivät vallassa Irlannin nationalistien tuella. Ensimmäisen maailmansodan alla konservatiivien voitto alkoi jo näyttää varmalta. Liberaalien epäonnistumiset sodan alussa johtivat unionistien nousuun hallitukseen, aluksi liberaalien kanssa, sitten liberaalipuolueen hajottua konservatiivit nousivat Lloyd Georgen koalitiohallituksen johtoon.


text: Konservatiivivaltaa kesti lähes koko sotien välinen aika. Hallituksen muodostivat Stanley Baldwinin johtamat konservatiivit yksin, tai kokoomushallituksen johdossa. Sodan jälkeen tilanne kuitenkin muuttui, ja konservatiivit kärsivät selvän tappion.


text: Konservatiivit hyväksyivät monet Labour-hallinnon uudistuksista, ja palasivat hallitukseen 1951. Labourin pysyessä vallassa kaksitoista vuotta viidestätoista vuosien 1964 ja 1979 välillä, konservatiivien valta oli vähäistä.


text: Vuonna 1975 Keith Josephin ja Margaret Thatcherin johtamat monetaristit haastoivat puolueen puheenjohtajan Edward Heathin, ja Thatcher valittiin puolueen johtoon 1975. Britannian talousvaikeudet, mukaan lukien Kansainvälisen valuuttarahaston väliintulo, talven 1978–1979 lakot ja kasvava inflaatio johtivat työväenpuolueen häviöön ja konservatiivipuolueen voittoon vuoden 1979 vaaleissa 43 paikan erolla. Thatcheristä tuli Britannian ensimmäinen naispääministeri.


text: Thatcheristä tuli huippusuosittu Falklandin sodan jälkeen, ja vasemmiston saaman leiman vuoksi konservatiivit voittivat 1983 vaalit selvästi 144 paikan erolla ja edelleen 1987 102 paikalla.


text: Thatcherin toista ja kolmatta kautta hallitsivat valtionyhtiöiden yksityistämiset, British Telecomin 1984, linja-autoyhtiöiden 1985, British Gasin 1986, British Airwaysin 1987, British Leylandin ja British Steelin 1988.


text: Vuonna 1989 paikallishallinnon verotusta pyrittiin uudistamaan siirtymällä muinaisesta kiinteistöverosta tasasummaveroon ("Community Charge", joka sai nimen henkivero, "poll tax"). Uusi maksu oli yhtä suuri jokaiselle asukkaalle huolimatta heidän tulotasostaan ja tilanteestaan. Thatcherin suosio laski nyt pohjalukemiin, kuten monta kertaa aikaisemminkin, mutta nyt konservatiivit uskoivat tämän maksavan heille heidän hallituspaikkansa. Thatcher syrjäytettiin. Konservatiivien johtoon nousi John Major.


text: Major hylkäsi "Community Chargen" ja se korvattiin vanhankaltaisella "Council Taxilla". Yksityistämisiä jatkettiin. Konservatiivit voittivat niukasti 1992 vaalit 21 paikan erolla. Majorin ensimmäisellä kaudella puoluetta ravisteli sarja skandaaleja, mutta myös puolueen sisällä oli jako suhtautumisessa Euroopan unioniin. Konservatiivit saivat vähitellen 1980- ja 1990-luvuilla roskajoukon maineen ("sleaze"), heidän katsottiin sekaantuneen väärinkäytöksiin ja hurskasteluun. Majorin moraalikampanja, "Back to Basics", antoi iltapäivälehdille aiheen käsitellä puolueen skandaaleja yksityiskohtaisesti, ja kampanja kostautui kun Majorin oma pitkäaikainen avioliiton ulkopuolinen suhde parlamenttiedustaja Edwina Currieen paljastui syyskuussa 2002.


text: Vuonna 1995 Major erosi toivoen voittavansa uudelleenvalinnan, ja hiljentääkseen Maastricht-kapinalliset. Kauden edetessä konservatiivien kannatus hiipui, ja jopa sairaita edustajia haalittiin alahuoneeseen äänestämään hallituksen puolesta.


text: Ennustusten mukaan Labour voitti vuoden 1997 parlamenttivaalit, mutta voiton laajuus oli yllätys. Kannatuksen kasvu oli paikoin jopa 20 % ja Labour sai 177 edustajan etumatkan ja konservatiivit menettivät kaikki paikkansa Englannin ulkopuolella. Major erosi vuorokauden sisällä.


text: Johtajuusäänestyksessä viidestä ehdokkaasta valittiin puolueen johtoon William Hague. Vuoden 2001 vaaleissa konservatiivit keskittyivät Eurooppa-kysymykseen, turvapaikanhakijoihin ja veroleikkauksiin, julistaen olevansa ainoa puolue joka voisi "pelastaa punnan". Vaaleissa puolue sai yhden lisäpaikan ja Hague erosi.


text: Seuraavaksi puolueen johtoon tuli Iain Duncan Smith, joka erotettiin luottamusäänestyksessä 29. lokakuuta 2003.


text: Ainoana ehdokkaana puolueen johtoon valittiin parlamentin jäsen Michael Howard 6. marraskuuta 2003. Howard karsi varjohallitustaan, eikä siinä, kuten perinteisesti, osoitettu suoraa korvaajaa kaikille hallituksen ministerinpaikoille.


text: Vuoden 2005 parlamenttivaaleissa konservatiivipuolue sai 31 lisäpaikkaa, mikä leikkasi Labourin etumatkan 66 paikkaan. Howard ilmoitti seuraavana päivänä, että tunsi itsensä liian vanhaksi johtamaan puoluetta seuraaviin vaaleihin saakka, ja astuisi alas uuden johtajan tieltä ennen niitä. Joulukuussa 2005 puolueen johtoon valittiinkin nuori David Cameron.


text: Vuoden 2010 parlamenttivaaleissa konservatiivit nousivat suurimmaksi puolueeksi, mutta eivät saaneet yksinään enemmistöä parlamenttiin. Cameron kohosi pääministeriksi muodostamalla koalitiohallituksen yhdessä Liberaalidemokraattisen puolueen kanssa.


text: Vuonna 2016 puolueen puheenjohtajaksi nousi sisäministeri Theresa May johtuen Cameronin vastustaman EU-eron, "Brexitin", toteutumisesta.


title: Perämeri

text: Perämeri, () on Pohjanlahden pohjoisin osa. Se rajoittuu etelässä Merenkurkkuun.


title: Perämeri

text: Perämeren valuma-alueen suuruus on 280 100 neliökilometriä ja vesialueen laajuus 36 800 neliökilometriä. Meren vesitilavuus 1 490 kuutiokilometriä, keskisyvyys 40 metriä ja suurin syvyys 148 metriä (toisen lähteen mukaan keskisyvyys 41 m ja suurin syvyys 146 m, jonka esiintymisseutua kutsutaan "Luulajan syvänteeksi"). Merialuetta etelässä rajaavassa Merenkurkussa meren kynnyssyvyys on vain 25 metriä.


title: Perämeri

text: Perämereen laskee useita jokia sekä Ruotsin että Suomen puolelta. Suurimmat Perämereen laskevat joet ovat Tornionjoki, Suomen pisin joki Kemijoki sekä Oulujoki. Ruotsin puolella mereen laskevat muun muassa Kalixjoki ja Luulajanjoki. Keskimäärin Perämereen laskee 115 kuutiokilometriä makeaa vettä vuodessa. Perämeri on lähes suolaton, sen pintaveden suolapitoisuus on vain noin 0,30–0,35 prosenttia.


title: Perämeri

text: Perämeren suurin saari Suomen puolella on Hailuoto.


title: Perämeri

text: Tärkeimmät satamat Suomen puolella ovat Kemin Ajos, Kokkolan Ykspihlaja, Raahen satama, Oulun Oritkari ja Tornion Röyttä. Ruotsin merkittävimmät satamat Perämeren rannikolla ovat Kainuu, Luulaja, Piitime ja Skellefteå. Kemi–Oulu-välillä on 10 metrin syväväylä.


title: Perämeri

text: Laajat hiekkasärkät ja -matalikot ovat Perämerelle ominaisia. Sellainen on muun muassa Haukiputaan edustalla sijaitseva Suurhiekka, jonne kaavaillaan tuulivoimala-aluetta. Santapankki-niminen saari sijaitsee laajan 1–2 metrin matalikon pohjoisreunalla.


title: Perämeri

text: Merisääennustuksissa käytetään Perämeren lounaisrajalle seuraavaa määritelmää: merialueen lounaisraja seuraa linjaa Ruotsin Ratanista Suomen rannikon Stubbeniin. Perämeren kansainvälinen lyhennekoodi on B1, missä B on lyhennys Itämeren englanninkielisestä nimestä ("the Baltic Sea"). Perämeri voidaan jakaa tarvittaessa eteläosaan (B1S) ja pohjoisosaan (B1N), jolloin rajana käytetään leveyspiiriä 64° 30’ N.


title: Santapankki

text: Santapankki on asumaton, noin 1,5 kilometrin pituinen ja noin sadan metrin levyinen, kaakko–luode-suuntainen matala hiekkasärkkäsaari Perämerellä Haukiputaan ja Iin edustalla Pohjanlahdella, noin 10 meripeninkulman (18 kilometrin) päässä mantereelta laajan Nimettömänmatala-nimisen matalikon koillisreunassa, Haukiputaan ja Iin kunnanrajan läheisyydessä. Saari kuuluu Pallosen saariryhmään ja se sijaitsee Iin kunnassa ja kuuluu Perämeren saaret -Natura-alueeseen.


title: Santapankki

text: Saaren korkein kohta on vain muutamia metrejä merenpinnan yläpuolella. Kasvillisuutta on vain vähän, ja lajit rajoittuvat pääasiassa ruohokasveihin. Puita tai pensaita ei ole ollenkaan tai erittäin vähän. Saarella on vanhan merimerkin kiviset rauniot.


title: Santapankki

text: Saaren lounaispuolella sijaitsee laaja Nimettömänmatala-niminen matalikko, jolla vedensyvyys on keskimäärin 1,5–1,8 metriä. Toisella puolella saarta merenpohja putoaa muutaman sadan metrin matkalla aina 30 metriin saakka. Matalikon muut saaret ovat Astekari, Pallonen ja Nimetön.


title: Santapankki

text: Santapankki on lintujen levähdysalue. Kevät- ja syysmuuttojen aikana Haukiputaan lettojen ja Santapankin alueella levähtää useita kymmeniä lintulajeja. Saari on myös veneilijöiden suosima retkikohde.


title: The Prodigy

text: The Prodigy on englantilainen yhtye, joka on The Chemical Brothersin ohella 1990-luvun ja vielä 2000-luvunkin suosituimpia konemusiikkiyhtyeitä. Yhtyeen musiikissa yhdistyvät breakbeat, big beat, tekno ja punk. Yhtyeen suosituimpia kappaleita ovat muun muassa Charly, Out of Space, Voodoo People, Poison, No Good (Start the Dance), Firestarter, Breathe, Smack My Bitch Up, Invaders Must Die ja Omen.


title: The Prodigy

text: Yhtyeen alkuperäinen kokoonpano oli nelihenkinen. Liam Howlettin kirjoittaessa kappaleet Maxim Reality (oikealta nimeltään Keith Palmer) toimi ja toimii edelleen MC:nä, kun taas Keith Flint on alun perin pelkkä livetanssija. Neljäs alkuperäisjäsen, livetanssija Leeroy Thornhill erosi yhtyeestä vuonna 2000.


title: The Prodigy

text: Alkuvaiheessa mukana oli lyhyen aikaa myös naistanssija Sharky, joka jätti yhtyeen sen suosion alkaessa nousta vuonna 1991.


title: The Prodigy

text: Prodigyn ura alkoi EP:llä "What Evil Lurks" vuonna 1991. Se ei saavuttanut varsinaista kaupallista suosiota – sitä myytiin vain 7 000 kappaletta. Se julkaistiin kuitenkin uudestaan vuonna 2004. Prodigyn ensimmäinen albumi "Experience" julkaistiin vuonna 1992 ja se ylsi listoille. Suosiota saavutti etenkin "Out of Space" -kappaleen singlejulkaisu.


title: The Prodigy

text: Yhtye sai suurempaa julkisuutta vuonna 1994 suositun singlensä "No Good (Start the Dance)" ja albuminsa "Music for the Jilted Generation" menestyessä. Suuremman läpimurron yhtye teki vuonna 1996, kun Keith Flintistä tuli yhtyeen toinen vokalisti todella suositussa kappaleessa "Firestarter". Menestys ei päättynyt, sillä Firestarteria seurasi toinen menestyssingle "Breathe".


title: The Prodigy

text: Albumi "The Fat of the Land" rikkoi myyntiennätyksiä ilmestyessään vuonna 1997. Vuonna 1998 "Smack My Bitch Up" -singlen jälkeen alkoi yhtyeen pitkä hiljaiselo ja parin vuoden päästä tästä Leeroy Thornhill erosi yhtyeestä ja perusti sooloyhtyeensä Flightcrankin. Maximilta tuli myös soololevy. Keith Flintillä puolestaan oli sooloyhtye Flint, joka levytti vuonna 2003 albumin nimeltään "Device 1".


title: The Prodigy

text: Liam kuitenkin piti faneja jännityksessä ja julkaisi kesällä 2002 singlen "Baby's Got a Temper". Samaan aikaan Liamilla oli valmiina kokonainen albumillinen uutta materiaalia, mutta koska "Baby's Got a Temper" menestyi selvästi odotettua huonommin eli kansan kielellä 'floppasi' Liam romutti koko albumillisen musiikkia. Kyseisiä tuhottuja kappaleita kuitenkin ehdittiin esittää livenä yleisön edessä keikoilla ja kyseisiä taltiointeja on nähtävissä internetissä yleisön kuvaamana. Vuonna 2004 The Prodigy julkaisi uuden albumin "Always Outnumbered, Never Outgunned". Tätä albumia varten Liam Howlett kirjoitti kokonaan uudet kappaleet tuhotun albumin tilalle, mutta joissain kappaleissa on käytetty äänielementtejä eli sampleja vuonna 2002 tuhotuista kappaleista. Esimerkiksi albumin päättävä kappale "Shoot Down" on alun perin muokattu tuhotusta kappaleesta "Trigger".


title: The Prodigy

text: Studioalbumi "Invaders Must Die" julkaistiin 23. helmikuuta 2009. Ensimmäinen single albumilta oli "Invaders Must Die". Se julkaistiin marraskuussa 2008. Toinen single oli "Omen", kolmas "Warrior's Dance" ja neljäs "Take Me to the Hospital". Kaikista singleistä julkaistiin musiikkivideot. Prodigy aloitti vuonna 2009 myös "Invaders Must Die" -kiertueen. Yhtye esiintyi Helsingin jäähallissa 12. marraskuuta 2009, 8. heinäkuuta 2011 Ruisrockissa, 26. toukokuuta 2012 Helsingin jäähallissa ja 27. kesäkuuta 2014 Provinssirockissa.


title: The Prodigy

text:
Seuraajaa "Invaders Must Die" -albumille kirjoitettiin ja nauhotettiin edellisistä levyistä poiketen eri hotellihuoneissa ja jopa lentokoneessa ympäri maailman, mutta myös yhtyeen omalla Tileyard studiolla Lontoossa. Nauhoitukset ajoittuivat välille 2010–2014. Albumin nimen oli pitkään tarkoitus olla "How To Steal a Jetfighter", mutta vuoden 2014 puolivälissä Liam Howlett ilmoitti, että se ei sittenkään tulisi olemaan albumin nimi. Musiikkilehti "Q:n" lokakuun 2014 julkaisussa kerrottiin albumin julkaisuajankohdaksi helmikuu 2015, mutta albumin nimi kuulemma kerrottaisiin vasta myöhemmin. Lopulta levy sai nimekseen "The Day is My Enemy" ja se julkaistiin maaliskuussa 2015. The Prodigy esiintyi Helsingin jäähallissa 3. marraskuuta 2015.
Singlestä "Everybody In The Place" on julkaistu kaksi erilaista brittiversiota; Ensimmäisessä versiossa (1991) on viisi kappaletta mutta toisessa (1992) vain neljä. Tuo viides kappale on "Rip Up The Sound System". Se jouduttiin pudottamaan pois, koska julkaisun aikaan joulukuussa 1991 Brittien singlelistalla sai olla enintään neljän biisin singlejä.
Ensimmäinen versio oli tuotannossa vain kaksi viikkoa ja on äärimmäisen harvinainen ja vaikea löytää, koska siitä ei milloinkaan otettu uusintapainoksia. "Rip Up The Sound System" on tosin saatavissa vielä "Everybody In The Place" singlen 12-tuumaisella vinyyliversiolla.


title: The Prodigy

text: Alkuaikojen singleistä julkaistiin myös ELEKTRA- ja MUTE levymerkeillä erilaisia versioita Yhdysvaltoihin, näillä oli yleensä laajempi kappalevalikoima, kuten varta vasten Yhdysvaltoihin muiden artistien tekemiä remixejä.


title: The Prodigy

text: Lisäksi "No Good (Start The Dance)" -singlestä on vuonna 1994 julkaistu Australian versio erilaisella kappalevalikoimalla.The Prodigy on uransa alusta alkaen tehnyt myös mittavan määrän remixejä muille artisteille.


title: Prodigy

text: Sana Prodigy tarkoittaa seuraavia asioita:


title: Tietokonemusiikki

text: Tietokonemusiikki on tietokoneen avulla toteutettua musiikkia. Varhainen tietokonemusiikki oli usein tietokoneohjelman säveltämää ja muusikoiden soittamaa, kun taas myöhempi ja paremmin tunnettu tietokonemusiikki on yleensä ihmisen säveltämää ja tietokoneen soittamaa.


title: Tietokonemusiikki

text: Vielä 1970-luvulla tietokonemusiikki oli pitkälti kokeellista, eikä sillä ollut suurelle yleisölle kuin kuriositeettiarvoa. 1980-luvulle tultaessa tietokonemusiikki tuli kuitenkin kotitietokoneiden ääniominaisuuksien myötä myös tavallisten harrastajien ulottuville, ja etenkin pelimusiikin alueella syntyi muutamia todellisia klassikkoja.


title: Tietokonemusiikki

text: 1990-luvulta alkaen tietokonemusiikista on tullut yhä suurempi elektronisen musiikin osa-alue. Esimerkiksi syntetisaattoreita pystyy simuloimaan ohjelmallisesti tavallisen PC-koneen tehoilla, mikä on tarjonnut monelle muusikolle halvemman vaihtoehdon musiikin tekoon.


title: Tähtien sota: Episodi I – Pimeä uhka

text: Tähtien sota: Episodi I – Pimeä uhka () on vuonna 1999 ensi-iltansa saanut yhdysvaltalainen eeppinen avaruusoopperaelokuva, jonka on ohjannut ja käsikirjoittanut George Lucas. Se on "Tähtien sota" -elokuvasarjan esiosatrilogian ensimmäinen osa ja julkaisujärjestyksessään elokuvasarjan neljäs osa. Elokuvan pääosissa esiintyvät Liam Neeson, Ewan McGregor, Natalie Portman, Jake Lloyd, Ian McDiarmid, Ahmed Best, Anthony Daniels, Kenny Baker, Pernilla August ja Frank Oz.


title: Tähtien sota: Episodi I – Pimeä uhka

text: "Pimeä uhka" sijoittuu tapahtumiltaan 32 vuoden päähän alkuperäisen "Tähtien sota" -elokuvan tapahtumista. Jediritari Qui-Gon Jinn ja hänen oppipoikansa Obi-Wan Kenobi suojelevat Naboon kuningatar Amidalaa. Tatooinen aavikkoplaneetalla he tapaavat nuoren orjan nimeltä Anakin Skywalker, jonka kyky hallita Voimaa ilmenee yliluonnollisen suurena, ja saavat todistaa sithien paluuta.


title: Tähtien sota: Episodi I – Pimeä uhka

text: Elokuva sai ensi-iltansa 19. toukokuuta 1999, eli 16 vuotta "Jedin paluu" -elokuvan jälkeen. "Tähtien sota" -elokuvien suuren suosion johdosta elokuva sai mittavasti huomiota sekä median että yleisön keskuudessa. Elokuvan vastaanotto oli kuitenkin ristiriitainen. Tästä huolimatta se keräsi maailmanlaajuisesti yli 924 miljoonan Yhdysvaltain dollarin lipputulot, mikä teki siitä inflaatioon suhteutettuna aikansa toiseksi eniten tuottaneen elokuvan. "Pimeän uhan" aloittama esiosatrilogia täydentyi myöhemmin, kun elokuva sai jatko-osat "" (2002) ja "" (2005).


title: Tähtien sota: Episodi I – Pimeä uhka

text: Kun Kauppaliitto saartaa pienen Naboon planeetan protestina Ulkoreunan planeettojen kauppaverojen takia, Galaktinen tasavalta lähettää kaksi jediritaria, Qui-Gon Jinnin ja tämän oppipojan Obi-Wan Kenobin, neuvottelemaan liiton kanssa. Sith-lordi Darth Sidious, Kauppaliiton liittolainen, käskee varakuningas Nute Gunrayta tappamaan jedit ja valtaamaan Naboo taisteludroideilla. Jedit onnistuvat pakenemaan Naboohon, missä he tapaavat gunganin nimeltä Jar Jar Binks, joka vie heidät gunganien vedenalaiseen kaupunkiin. He yrittävät saada gunganien johtajan, Boss Nassin, varoittamaan Naboon ihmisiä Kauppaliiton hyökkäyksestä. Tämä kieltäytyy, mutta antaa heille gunganien sukellusveneen, jolla he matkustavat Theediin, Naboon pääkaupunkiin.


title: Tähtien sota: Episodi I – Pimeä uhka

text: Jedit pelastavat Naboon 14-vuotiaan hallitsijan, kuningatar Amidalan, ja yrittävät päästä kuninkaallisella avaruusaluksella saartolaivueen ohi, onnistuen siinä astromekaniikkodroidi R2-D2:n avulla. Aluksen hyperajomoottori kuitenkin tuhoutuu ja he laskeutuvat läheiselle aavikkoplaneetta Tatooinelle korjatakseen sen. Qui-Gon Jinn, Jar Jar Binks, R2-D2 ja sekä Amidalan palvelusneito Padmé lähtevät etsimään uutta hyperajomoottoria läheisestä Mos Espan avaruussatamasta. He löytävät sopivan moottorin toydralaiskauppias Watton romukaupasta, jossa he tapaavat myös 9-vuotiaan orjapojan nimeltä Anakin Skywalker. Anakin on taitava rakettirekiajaja ja insinööri, joka on rakentanut omin käsin protokolladroidi C-3PO:n. Qui-Gon aistii Anakinissa myös vahvan yhteyden Voimaan, uskoen tämän olevan muinaisessa jediennustuksessa mainittu "valittu", joka toisi tasapainon Voimaan. Qui-Gon ja Watto lyövät vetoa seuraavana päivänä pidettävästä rakettirekikisasta. Anakin voittaa, jolloin Qui-Gon saa Watton hyperajomoottorin ja Anakin vapautuu orjuudesta. Anakin lähtee joukon mukaan oppiakseen jediksi, mutta joutuu jättämään äitinsä Shmin taakseen. Anakin lupaa äidillensä tulevansa vielä vapauttamaan tämän. Matkalla alukselle, Qui-Gon kohtaa valosapelitaistelussa Darth Maulin, Darth Sidiouksen oppilaan, joka oli lähetetty etsimään Amidalaa.


title: Tähtien sota: Episodi I – Pimeä uhka

text: Jedit saattavat Amidalan Tasavallan pääplaneetalle Coruscantiin, jotta tämä voisi kertoa Naboon valtauksesta ylikansleri Finis Valorumille. Samaan aikaan Qui-Gon pyytää jedineuvostolta lupaa kouluttaa Anakinista jedin, mutta neuvosto kieltäytyy ja uskoo Anakinin voivan helposti langeta Voiman pimeälle puolelle pelon ja kiintymyksen vuoksi. Naboon senaattori Palpatine suostuttelee Amidalaa ajamaan äänestyksen, jossa Naboon kriisin ratkaisemiseksi äänestettäisiin uusi, vahvempi kansleri. Amidala myöntyy tähän, mutta aikoo myös palata Naboohon jedien kanssa.


title: Tähtien sota: Episodi I – Pimeä uhka

text: Naboolla Padmé paljastaa olevansa itse kuningatar Amidala ja liittoutuu gunganeiden kanssa Kauppaliittoa vastaan. Jar ja johtaa kansansa taisteludroideja vastaan, kun taas Padmé lähtee Theediin pidättämään Gunrayn ja tämän neuvonantajan Rune Haakon. Anakin piiloutuu yhteen N-1 -hävittäjistä, mutta aktivoi vahingossa sen autopilotin ja liittyy muiden hävittäjien ohella hyökkäykseen, jonka tarkoituksena on tuhota Kauppaliiton droidien ohjausalus. Anakin onnistuu aluksen tuhoamisessa, jolloin droidiarmeija lakkaa toimimasta. Qui-Gon ja Obi-Wan käyvät valosapelitaisteluun Maulia vastaan, joka haavoittaa kuolettavasti Qui-Gonia ennen kuin Obi-Wan leikkaa hänen kehonsa kahtia. Ennen kuolemaansa Qui-Gon pyytää Obi-Wania kouluttamaan Anakinin jediksi. Palpatine valitaan Tasavallan uudeksi ylikansleriksi ja jedineuvosto myöntää Obi-Wanille täysin oppineen jediritarin arvon sekä hyväksyy myös vastahakoisesti Anakinin tämän oppilaaksi. Lopuksi Naboon ihmiset ja gunganit juhlivat kotimaailmaansa saapunutta rauhaa.


title: Tähtien sota: Episodi I – Pimeä uhka

text: Jar Jar Binks oli suurimmaksi osaksi tietokoneanimaatiota, mutta hahmon ääninäyttelijä Ahmed Best näytteli Binksiä niissä kohtauksissa, joissa tämän pää ei näkynyt. Darth Maulin näyttelijä oli kiinalaiset wushu- ja kung fu -itsepuolustuslajit hallitseva sijaisnäyttelijä Ray Park.


title: Tähtien sota: Episodi I – Pimeä uhka

text: "Pimeän uhan" pohjalta julkaistiin oheistuotteina etukäteen esittely-CD. Neljä videopeliä sekä yksi flipperi pohjautuvat elokuvaan. Terry Brooks kirjoitti elokuvaan perustuvan kirjan. Elokuvan musiikkia julkaistiin sekä CD- että vinyylilevyllä, ja vuonna 2000 musiikista julkaistiin myös ”Ultimate Edition” -versio, jossa on kahdella levyllä elokuvan kaikki musiikki.


title: Tähtien sota: Episodi I – Pimeä uhka

text: "Pimeä uhka" julkaistiin 3D:nä 10. helmikuuta 2012 ollen ensimmäinen 3D:nä julkaistu "Tähtien sota" -elokuva. Jatko-osat "" ja "" julkaistiin 3D:nä vuonna 2013.


title: Ylikiiminki (taajama)

text: Ylikiiminki on taajama Ylikiimingin kaupunginosassa Oulussa. Taajama oli myös 31.12.2008 saakka Ylikiimingin kunnan kuntakeskus. Taajaman väkiluku vuonna 2005 oli 949 ja pinta-ala 4,8 km², josta vesialuetta 0,1 km². Vuonna 2011 taajamassa oli 380 asukasta ja sen maapinta-ala oli 1,47 km².


title: Ylikiiminki (taajama)

text: Taajama sijoittuu pääasiassa kapealle Kirkkoharjun–Marttilanharjun alueelle Ouluntien, Muhoksentien, Puolangantien ja Joloksentien liittymäkohtien välialueelle, Kiiminkijoen eteläpuolelle. Kirkonkylän alue käsittää Marttilanharjun, Makasiinikankaan ja Kirkkoharjun kulmakunnat sekä joen pohjoispuolella sijaitsevan Kirkkosaaren, joka on pääosin rakentamaton.


title: Ylikiiminki (taajama)

text: Maisemaa hallitsee tasaisesta pelto- ja korpimaisemasta kohoava Marttilanharju, sekä sen länsipuolella oleva Kirkkoharju. Näiden väliin jää Makasiinikangas, jonka maamerkkinä on vuonna 1928 valmistunut suojeluskuntatalo, Vesaisenlinna. Ylikiimingin kirkko ja kirkonkylän hautausmaa sijaitsevat Kirkkoharjun laella.


title: Ylikiiminki (taajama)

text: Varsinainen Ylikiimingin taajama käsittää Kiiminkijokivarren etelärannan alueen Marttilanharjulta idässä Ylikiimingin kirkolle ja Kirkkoharjulle lännessä. Näiden väliin jää Makasiinikangas. Taajama-alue on kapea ja rajoittuu pohjoisessa jokeen ja etelässä Ouluntiehen sekä Puolangantiehen. Taajama-aluetta halkoo lännestä itään vanha maantie, kirkolta alkava Kirkkoranta (entinen Kirkkotie), joka jatkuu Joloksentien itäpuolella Harjutienä.


title: Ylikiiminki (taajama)

text: Ylikiimingin suuralueen palvelut ovat keskittyneet Harjuntien varteen Marttilanharjun rinteille. Entisen kunnan koulukeskus, Ylikiimingin koulu sijaitsee Marttilanharjulla.


title: Ylikiiminki (taajama)

text: Harjutien varressa on edelleen vanhoja aittarakennuksia.


title: Ylikiiminki (taajama)

text: Murtomaan–Ukonkankaan alue on 1970–1980-luvun lähiötyylinen kylämäinen alue, joka muodostaa vanhan kirkonkylän alueen eteläisimmän osan. Sen eteläinen osa, Murtomaa, sijaitsee samannimisellä harjulla varsinaisesta taajamasta noin kilometrin etelään. Puolisen kilometriä Murtomaan pohjoispuolella sijaitsee Ukonkangas. Lähiöalueita erottaa Kortesuo, ja alueille rakennuskanta koostuu 1980-luvun päasiassa yksikerroksisisista omakotitaloista.


title: Ylikiiminki (taajama)

text: Murtomaa on 1990-luvulta lähtien laajentunut länteen pitkin harjua, kun taas Ukonkankaan asuntokannan laajeneminen käytännössä pysähtyi 1980-luvun lopussa. Kylätoimikunta rakennutti alueiden väliin Muhoksentien varteen 1990–luvun alussa pallokentän. Alueella on myös pien- ja keskisuurten yritysten toimitiloja Ouluntien ja Muhoksentien varrella. Kylistä on myös 1980–luvun lopulla rakennettu kevyen liikenteen tieyhteys Ylikiimingin koululle.


title: Ylikiiminki (taajama)

text: Ukkolanmäki sijaitsee noin kilometrin länteen Ylikiimingin kirkolta. Nimensä alue on saanut mäen päällä olevasta Ukkolan maatilasta. Se on kapea kylämäinen kevättulvilta suojassa olevalle harjualueelle rakennettu kylä Kiiminkijoen etelärannalla. Aluetta halkoo Ouluntie nro 833. Alue on asutusalueena vanhaa, mutta vain harva vanha rakennus on säilynyt, sillä tontit ovat hyvin pirstaleisia. Alueella on aiemmin sijainnut muun muassa Tielaitoksen toimipiste. Nykyisin paikalla sijaitsee toimintansa lopettanut autokorjaamo.


title: Ylikiiminki (taajama)

text: Ukkolanmäki on vanha maatalousyhteisö joskin maataloutta harjoitetaan nykyisin vain Ukkolan tilalla, jossa on myös hevosia. Rakennuskanta on uusia korjaamohalleja lukuun ottamatta omakotitaloja, vanhimpien ollessa 1900-luvun ensimmäiseltä neljännekseltä. Kevyen liikenteen väylä Kirkonkylältä Vesalaan valmistui 2015. Aluetta ei ole vielä toistaiseksi kaavoitettu lähiötyylistä rakentamista varten. Ukkolanmäelle ei asemakaavan puuttumisen vuoksi ole tulevaisuudessa tulossa lisää asutusta.


title: 619

text: Muhammadin vaimo Khadijah ja setä Abu Talib kuolivat.


title: Indoiranilaiset kielet

text: Indoiranilaiset kielet ovat indoeurooppalaisten kielten itäinen kieliryhmä, joka jakautuu kahteen suureen alaryhmään, iranilaiseen ja indoarjalaiseen. Myös nuristanilaiset kielet (esim. prasuni ja aškuni) kuuluvat indoiranilaiseen ryhmään, mutta niiden asema indoiranilaisten kielten sukupuussa on epäselvä. Indoiranilaisia kieliä puhutaan muun muassa Intian, Nepalin,  Bangladeshin, Pakistanin, Sri Lankan, Afganistanin ja Iranin alueella. Indoiranilaisilla kielillä on yli miljardi äidinkielistä puhujaa.


title: Indoiranilaiset kielet

text: Indoiranilaisten kielten eriytyminen lienee tapahtunut 3. vuosituhannella eaa. Vanhimmat indoiranilaiset kielet ovat muinaisindoarja eli Veda-sanskrit, itäiranilainen avesta ja lounaisiranilainen muinaispersia. Mitannin alueelta on löytynyt jälkiä indoarjalaisesta superstraattikielestä.


title: Indoiranilaiset kielet

text: Indoiranilaisia kieliä kutsutaan joskus myös arjalaisiksi kieliksi, koska jo 2000-luvulla eaa. kantaindoiraanin puhujat kutsuivat itseään arjalaisiksi: muinaisindoarjan puhujat sanalla "ā́r(i)ya", kun taas muinaisiraanin (avestan) puhujat "airya-"; itse asiassa "Irān" onkin tämän sanan monikon genetiivi, so. 'arjalaisten (maa)'.


title: Punakardinaali

text: Punakardinaali, aikaisemmalta nimeltään kardinaali ("Cardinalis cardinalis") on yli 20 senttimetrin pituinen varpuslintu. Se on yleinen Meksikossa ja Yhdysvalloissa. Lintu on höyhenpeitteeltään räikeän tulipunainen, mutta kaula on yönmusta. Päässään sillä on tuuhea tupsu. Se käyttää ravinnokseen siemeniä, hedelmiä ja jätteitä. Punakardinaalilla on noin 20 alalajia.


title: Fataleka

text: Fataleka on Salomonsaarilla puhuttava austronesialainen kieli. Sitä puhuu äidinkielenään noin 6 700 ihmistä (1999). Fataleka kuuluu malaijilais-polynesialaisten kielten ryhmään. Se on läheistä sukua muun muassa to'abaitan kielen kanssa.


title: Lannoite

text: Lannoite eli apulanta on ravinneseos, jota lisätään viljelysmaahan isomman sadon vuoksi ja viljelykasvien kasvun kiihdyttämiseksi. Lannoittamisen ajatus on palauttaa maaperän orgaaniseen osaan ne ravinteet, jotka poistuivat sadonkorjuun, lehtien haravoinnin tai nurmikonleikkuun mukana.


title: Lannoite

text: Vaikka lantaa, tuhkaa ja raudanvalmistuksen sivutuotetta tuomaskuonaa on käytetty lannoitteena vuosisatojen ajan, nykyään lannoitteet valmistetaan teollisesti epäorgaanisista materiaaleista. Aikoinaan maanviljelyssä käytettiin vain maaperässä jo olevia ravinteita, puutuhkaa ja sadon syömisestä syntyviä virtsaa ja ulosteita levittiin takaisin pelloille. Myöhemmin lannoitteena käytettiin myös orgaanista guanoa. Hyödynnettiin myös teollisuuden sivutuotteita kuten tuomaskuonaa, jota 1800-luvun loppupuolelta alkaen alettiin korvata epäorgaanisella superfosfaatilla. 1900-luvun alussa lannoitteita kehitettiin kasvavan kemiantietämyksen avulla edelleen, mutta niitä päästiin hyödyntämään toden teolla vasta toisen maailmansodan jälkeen.


title: Lannoite

text: Lannoitteet sisältävät yleensä ennen kaikkea typpeä, fosforia ja kaliumia. Nämä kolme ovat kasvien pääravinteita. Nykyään myös rikki tekee paluuta pääravinteeksi lannoitteissa teollisten päästöjen rikkilaskeuman vähennyttyä merkittävästi. Niistä muodostuu NPK-arvo, eli ensimmäisenä typpi (N), toisena fosfori (P) ja kolmantena kalium (K). Jos lannoitetta on sata kiloa ja lannoitteen NPK-arvo on 27-4-16, sisältää se noin 27 kg typpeä, 4 kg fosforia ja 16 kg kaliumia. Tyypilliset lisä- tai sivuravinteet ovat kalsium, rikki ja magnesium. Hivenaineina mukana on myös booria, rautaa, sinkkiä, kuparia, molybdeenia ja seleeniä.


title: Lannoite

text: Typellä on kaikkein vahvin vaikutus kasvin kasvuun, sillä sen avulla kasvaa vahva ja elinvoimainen kasvi. Typen saantia ei pitäisi koskaan estää täysin tai kasvin kasvaminen tyrehtyy. Kaikki kasvit eivät kuitenkaan tarvitse typpeä lannoitteesta, vaan sitovat sitä ilmakehästä symbioottisten juuristobakteerien avulla. Sellaisia ovat muun muassa apilat, herne ja leppä. Tällaisten kasvien yletön typpilannoitus voi olla niille jopa vahingollista.


title: Lannoite

text: Fosfori on kasville tärkeä aine muodostettaessa uutta solukkoa sekä yhteyttämisen kannalta. Fosforia tarvitaan erityisesti heti itämisen jälkeen ja kukkimisvaiheessa. Lannoituksessa fosfori on pakko antaa kylvön yhteydessä. Typen ja kaliumin voi levittää ennen kylvöä tai oraalletulon jälkeen, kun kasvi on 5-6-lehtiasteella.


title: Lannoite

text: Suomen pelloissa on kaliumia luonnostaan niukasti. Pitäisi pyrkiä siihen, että koko vuoden lannoituksessa annettaisiin kaliumia 80% typen määrästä. Vastustuskyky taudeille ja tukeva varsi ovat kaliumin ansiota. Kalium vaikuttaa myös muiden ravinteiden imeytymiseen. Kaliumintarve on suurimmillaan nuorilla kasveilla, mutta sitä tarvitaan myös terveiden kukintojen muodostamiseen.


title: Lannoite

text: Lannoitteita valmistetaan pääsääntöisesti kaivettavista mineraaleista ja ilman kaasuista. Teollisesti valmistettu apulanta on yleensä raemaista ja nopeasti veteen liukenevaa. Lannoiteteollisuus on hyvin energiaintensiivistä, ja lannoitetehtaat on perinteisesti perustettu vesivoimalaitosten yhteyteen, koska näin tuotettu sähkö on edullista.


title: Lannoite

text: Typpilannoitteet valmistetaan Haber–Bosch-menetelmällä. Siinä maakaasun sisältämästä vedystä ja ilmakehän typestä valmistetaan katalyyttisesti noin 700 °C:n lämpötilassa ammoniakkia. Sitä voidaan käyttää sellaisenaan tai siitä voidaan valmistaa edelleen esim. ureaa, ammoniumnitraattia tai rikkihapon kanssa ammoniumsulfaattia.


title: Lannoite

text: Typpilannoitteita valmistetaan lähes yksinomaan maakaasusta, mutta käytännössä biokaasun metaania voitaisiin myös käyttää Haber–Bosch-menetelmässä. Lisäksi veden elektrolyysillä saatavasta vedystä voidaan valmistaa typpilannoitteita, lähinnä vesivoimaloiden yhteydessä, mutta elektrolyysissä käytettävä sähkö on kalliimpaa kuin maakaasun käyttäminen.


title: Lannoite

text: Fosforilannoitteet valmistetaan kaivettavista fosforimineraaleista kahdella tavalla. Ensimmäisessä valmistustavassa käytetään rikkihappoa ja kivihiilestä kuivatislaamalla saatavaa koksia. Rikkihappo valmistetaan öljynjalostuksen ja kivihiilen polttamisen sivutuotteena saatavasta rikistä. Toisessa tavassa fosforista valmistetaan fosforihappoa.


title: Lannoite

text: Tunnetuista fosforivarannoista noin 40 prosenttia sijaitsee Marokossa. Suurimmat fosforilannoitteiden tuottajat ovat Kiina ja Yhdysvallat.


title: Lannoite

text: Kaliumlannoitteet (kaliumin suoloja) valmistetaan kaliumpitoisista mineraaleista.


title: Lannoite

text: Kotona lannoitteita käytetään sisäkasvien kukoistamisen parantamiseen. Pienessä ruukussa ravinteet loppuvat nopeasti, joten lannoitteen saanti on turvattava. Tavallisia kotikäyttöön suunnattuja lannoitteita voidaan sumuttaa lehdille, jolloin puhutaan lehtiruokinnasta, mutta lannoitepitoisuus täytyy muistaa pitää pienenä.